Bu top model yemək?\nPodium. Moda nümayişi. Slim və uyğun model. Hər qız belə bir rəqəm istəyir.\nNecə bu gözəllikləri belə incə var? onlar şirniyyat, ət, yağ üçün heç bir zəiflik var?\nNo. Models də Bağımlılıklar və qida üçün zəiflik var. onların forma saxlamaq üçün idarə necə Tapmaq edək.\nəksinə yemək sevir sexy və qadın Gisele Bundchen, iştah olmaması əziyyət heç vaxt. səhnələri nümayiş top model arxasında tez-tez pizza və donuts ilə xatirə şəkli. Lakin, zaman-zaman və özüm məhdudlaşdırmaq və nutritionists tövsiyələrinə əməl etmək lazımdır. Burada bu gün məşhur Braziliya pəhriz bir nümunə:\nşəkər və onun əvəzediciləri əlavə olmadan təzə torpaq qəhvə bir fincan. Toyuq yumurta bişirilir. Grain çörək. təzə meyvə bir cüt.\nBalıq və ya yağsız ət. qarnir üçün - Quinoa və yüngül salat göyərti. Quinoa - sarı Cənubi Amerika vəhşi arpa. Bu zülal, eləcə də kalsium, fosfor, dəmir, və demək olar ki, heç bir yağ yüksək məzmun ibarətdir.\nNot sonra axşam yeddi saat çoxdur. nahar Giselle əsas qayda - qida və asan. Chicken stew, aşağı yağ sortlarının, tərəvəz salatı, yüngül meyvə desert kiçik bir pendir sendviç.\nBelə balanslaşdırılmış və müvafiq pəhriz plus həyata - velosiped, voleybol, üzgüçülük - Gisele Bundchen onların forma saxlamaq və ən yüksək ödənişli model qalmaq imkan verir.\nNaomi Campbell Qırx il öz gözəlliyi, gənclər və qamətli rəqəm bütün heyrətləndirmək düşür deyil. Eyni zamanda, bu, özünüzü diyeti girinc deyil və sağ yemək üçün cəhd deyil. Əksinə, Naomi heç pizza, isti it, makaron kimi yüksək kalorili yeməklər girənlər.\ngizli xüsusi Naomi Detox limonad üçün nəzərdə tutulmuşdur. Bu ağcaqayın siropu, limon şirəsi, istiot və qeyri-qazlı su qarışığı ibarətdir.\nDaha ətraflı: Maya Plisetskaya şirin biganə\nNaomi son on gün bir dəfə bir limonad içmək. Bu içki bütün bədən yenidən başladın edir. Nəticə - təmizləmə və toksinlerin aradan qaldırılması, eləcə də dəri hüceyrələrinin cavanlaşma.\nRus model Irina Shayk zərərli və dadlı qida zəiflik yaşanır. Onun sevimli məhsul - donuz. Amma onların iş seyrek özü donuz girənlər, və rəqəm qalın meyvə smoothies istifadə saxlamaq üçün. Onlar yaxşı aclıq təmin ilə, bir neçə gün düz mədə almaq üçün imkan verir. Sevimli içki gözəllik - giləmeyvə smoothies.\nLight səhər yeməyi forma və sağlamlıq qorumaq\nTanişlığın: biz danışıqlar masasına oturub\nStreet Fashion payız-qış 2013-2014 il\nevdə Top 10 kişi vəzifələri\nsağlam körpə dəri üçün gizli


Ağdam cümə məscidi - Ens.az - 4 dildə xəbərlər və ensiklopediya\nBölgədə mühüm ticarət mərkəzinə çevrildiyi zaman Ağdam şəhərində Qarabağın özünə məxsus dini memarlığının monumental örnəklərindən biri inşa edilmişdir. Ağdamın cümə məscidi olan bu abidəni 1868–1870-ci illərdə bu dövr Qarabağ memarlığının aparıcı sənətkarı memar Kərbəlayi Səfi Xan Qarabaği inşa etmişdir.\nAğdam cümə məscidinin ibadət salonunun planının əsasını ortasında dörd sütun olan ənənəvi kvadrat forma təşkil edir. Kvadratın şərq və qərb tərəflərinin hər birində qurulmuş üç dərin taxça sırası salonun sahəsini genişləndirib ona düzbucaqlı forma vermişdir. İbadət salonunun cənub divarının ortasında uca mehrab tağçası quraşdırılıb. Yan tağçaların üstü interyerə yönələn eyvan şəklində olub qadınların ibadəti üçün nəzərdə tutulmuşdur. İbadət salonu yan eyvanların ortalarında və mehrab tağçasının yanlarında olan pəncərələrdən işıqlanır. İbadət salonunun interyer tərtibatı çox ciddi olub kamil tektonik quruluşun bədii effekti ilə diqqəti cəlb edir. Sadə bəzəkli mehrab tağçasının üzərindəki kitabədə dekor ustasının adı (mərhum Kərbəlayi Nəqqaş Təbrizinin oğlu ustad Məhəmməd Nəqqaş Təbrizi) və təmir tarixi (hicri 1331, miladi 1913-cü il) yazılmışdır. Məscidin şimal tərəfindəki giriş qapısı dərin eyvan-bastağ içərisində verilmiş, açıq eyvanın yanlarında isə iki mərtəbəli otaqlar yerləşdirilmişdir. Şimal fasadın künclərində qurulan minarələr məscidin simmetrik plan quruluşunu tamamlamaqla ona bütövlükdə kvadrat forma vermişdir. Məscidin klassik sadəliyi, həndəsi forma təmizliyi ilə seçilən və funksional tələblərə mükəmməl cavab verən planı var. İç yerləşgələri günbəz, tağ və tağbəndlərlə örtülü olan məscidin daşdan tikilmiş kubik tutumu Qarabağ zonası üçün ənənəvi olan dördenişli bütöv çardaqla örtülmüşdür. Çardağın şimal fasada çıxan uclarından kərpic minarələr yüksəlir. Minarələrin incə silindrik tutumları üfüqi kəmərlərlə hissələrə bölünmüş və hər hissənin səthi kərpic hörgüsündən yaranmış sadə naxışlarla üzlənmişdir.\nAğdam məscidi ermənilər tərəfindən işğal edildiyi dövrdə çox ciddi dağıntılara məruz qalmışdır.Ermənistan Respublikasının müvafiq dövlət qurumları tərəfindən Ağdam məscidinin rəsmi şəkildə təhqir olunmasına və dağıdılmasına qərar verildiyi barədə erməni mətbuatından məlumatlar əldə edilmişdir. Məscidin minarələri daxildən tamamilə sökülmüş, tavanı bir neçə yerdən uçurdulmuş, daxili tərtibatı, dizayn və divar yazıları pozulmuş, hücrələri və yardımçı otaqları uçurdulmuş, komunal və komunikasiya xətləri dağıdılaraq tamamilə yararsız hala salınmışdır. Məscidin bəzək əşyaları, texniki avadanlıqları, qurğuları, bərk və yumuşaq inventarları qarət edilmiş, Məscidin daxili və xarici divarları üzərində erməni və rus dillərində Azərbaycan xalqına və millətinə qarşı alçaldıcı və təhqir edici ifadələr və sözlər yazılmışdır. İşğal dövrü ermənilər Məscidin ibadət zalından və yardımçı otaqlarından mal-qara və donuzların saxlanması, yəni tövlə kimi istifadə edirdilər. Hal-hazırda Ermənistan ordusunun əsgərləri tərəfindən məscidin içərisi heyvan peyinindən təmizlənmişdir.


"Qarabağ münaqişəsi ilə məşğul olan ATƏT-in Minsk qrupundan tələb edirik" - Laçınlı məcburi köçkünlərin BƏYANATI » Qlobal.Az\nArtıq 27 ildir "məsələ bu gün həll olunar, sabah həll olunar” ümidi ilə aldana-aldana yaşamaqdayıq. İşğal edilmiş ərazilərdən, o cümlədən Laçın rayonundan qovulanların bir qismi öz doğma yurduna qovuşmaq həsrəti ilə dünyadan köçdü. Qalan yaşlı nəslin də ümidləri itməkdədir. Yalanlar, yalan vədlər bizi boğaza yığıb, az qala heç nəyə inamımız qalmayıb.\nHazırda danışıqlar "Madrid prinsipləri”nin yenilənmiş variantı üzrə aparılır. Həmin prinsiplərdə əhalinin öz yaşayış yerlərinə qaytarılması məsələsi də əksini tapıb. Ancaq yenə real bir nəticə yoxdur. Bu bəndin yerinə yetirilməsi üçün də Ermənistan dövlətinə heç bir təsir göstərilmir. Hər şey yenidən kağız üzərində qalır. Minsk qrupunun üzvləri qaydasız döyüş yarışının məşqçiləri kimi tərəfləri yenidən döşəyin üstünə çıxarırlar ki, özünüz həll edin. Belə vəziyyətdə, əlbəttə, ərazisi işğal olunmuş, bir milyona yaxın əhalisi doğma yerindən çıxarılmış Azərbaycan zəif olur. Azərbaycana təzyiqlər edilir ki, Laçın və Kəlbəcər rayonlarını könüllü surətdə Ermənistandan Dağlıq Qarabağa bir dəhliz kimi versin. Onda Azərbaycanın ərazi bütövlüyü harada qalır?


İranda sabiq prezident vəfat edib - YENİLƏNİB\nAna Səhifə - DÜNYA - İranda sabiq prezident vəfat edib - YENİLƏNİB\nİran İslam Respublikasının sabiq prezidenti Əli Əkbər Haşimi Rəfsəncani vəfat edib. Modern.az saytı xəbər verir ki, İran mediasının məlumatına görə, Ə.Ə.Haşimi Rəfsəncani bu gün dünyasını dəyişib.\nQeyd edək ki, sabiq prezidentin ürəyində problem yarandığı üçün xəstəxanaya yerləşdirilmişdi. Əli Əkbər Haşimi Rəfsəncani İranın dördüncü prezidenti olub. 2005-ci ildə prezident seçkilərində Mahmud Əhmədinejad səs çoxluğu ilə onu qabaqlayıb. 1980-1989-cu illərdə Ə.Ə.Haşimi Rəfsəncani İran Parlamentinin spikeri vəzifəsində çalışıb.\nİran İslam Respublikasının sabiq prezidenti, Məsləhət Şurasının sədri Əli Əkbər Haşimi Rəfsəncaninin səhhətində problem yaranıb. Modern.az saytı İran mediasına istinadən xəbər verir ki, sabiq prezidentin ürəyində problem yarandığı üçün xəstəxanaya yerləşdirilib. Haşimi Rəfsəncaninin oğlu Məhəmməd Haşimi atasının xəstəxanaya yerləşdirilməsi xəbərini təsdiqləyib.\nO, hazırda atasının vəziyyətinin normal olduğunu qeyd edib.\nQeyd edək ki, Əli Əkbər Haşimi Rəfsəncani İranın dördüncü prezidenti olub. 2005-ci ildə prezident seçkilərində Mahmud Əhmədinejad səs çoxluğu ilə onu qabaqlayıb. 1980-1989-cu illərdə Ə.Ə.Haşimi Rəfsəncani İran Parlamentinin spikeri vəzifəsində çalışıb.


Ərə gedən qızın üzünə açılan Allahın nemət qapısı - İslam möcüzəsi - Məqalələr - İslam Azərbaycanda (İslam.Az)\nSahib ibn Əbbad dеyirdi ki, kiçik olanda anası hər gün onu mədrəsəyə göndərərkən bir dinar qızıl və bir dirhəm gümüş pul vеrib tapşırırdı ki, rastına çıxan birinci fəqirə bu pulları sədəqə vеrsin. Sahib butun ömrü boyu anasının məsləhətinə əməl еtdi. Hətta vəzir olanda da xidmətçiyə tapşırmışdı ki, hər gеcə yastığının altına bir dinar qızıl və bir dirhəm gümüş pul qoysun. Hər səhər Sahib ibn Əbbad yuxudan duran kimi görüşdüyü birinci fəqirə həmin pulları sədəqə vеrirdi. İnanırdı ki, nə zamansa bu xasiyyəti tərgitsə, həm var-dövləti əldən çıxacaq, həm də ömrünün sonu çatacaq.\nBir gеcə xidmətçi Sahibin yastığının altına pulları qoymağı unudur. Səhər yuxudan oyanan vəzir adəti üzrə yastığının altına baxır, amma pulları tapmır. Ürəyinə damır ki, yəqin anasının nəsihətinə əməl еtmədiyi üçün bu gün öləcək. Amma yadına düşür ki, sədəqə insanın əcəlini yubada bilər. Ona görə dərhal öz yorğan-döşəyini yığışdırıb bir kənara qoyur ki, rastına çıxacaq ilk kasıb adama bunları sədəqə vеsin.\nSahib еhtiyaclı bir adam axtarmaq üçün şəhər içinə çıxır. Bu zaman qoca bir kor kişinin əlindən tutub aparan qarı görür. Qoca və qarı hər ikisi ağlayırdılar. Sahib onların görkəmindən kasıb olduqlarını başa düşür, yaxınlaşıb dеyir: “Mən sizə bəzi şеylər hədiyyə еtmək istəyirəm. Qəbul еdərsinizmi?” Qoca soruşur: “Nə vеrmək istəyirsiniz?” Sahib dеiyr: “İpək parçadan üzü olan yorğan-döşək dəsti.” (O zamanlar ipək parça çox bahalı sayılırdı, yalnız imkanlı adamlar bunu ala bilirdilər). Qoca bu sözləri еşidəndə huşunu itirir. Özünə gələndən sonra vəzir soruşur ki, niyə huşunu itirdin? Qoca göz yaşları içində danışır: “Bizim еvdə nişanlı qızımız var. Toy vaxtı yaxınlaşır. İki ildir ki, boğazımızdan kəsib onun üçün cеhiz yığmışıq. Dünən axşam arvadım mənə dеdi ki, istəyirəm qızımıza ipək parçadan yorğan-döşək hazırlayaq; qoy başqa gəlinlərdən əskik olmasın. Mən də fikirləşdim ki, bizim buna imkanımız çatmayacaq. Ona görə dünəndən fikirli halda gəzib dərddən ağlayıram.”\nSahib ibn Əbbad bu pak ailənin halından riqqətə gəldi. Qızın nişanlısını çağırtdırıb ona xеyli pul vеrdi ki, əlində sərmayə еdib iş qursun. Daha sonra nişanlı qıza vəzir qızına layiq cеhiz vеrdi, qızla oğlanın toyunu da öz xərci hеsabına еtdi.\n[S.Ə.Ə.Sədaqət, 100 mövzu, 500 dastan, c.1, səh.323-324]\nYerləşdirilib:11 Dekabr, 2012, Baxılıb:5675, Çap\nMüəllif: meryem | 11 Dekabr, 2012 20:44\nALLAH razi olsun coooox xosum geldi ALLAH herkesin uzune nemet ve merhemet qapisini acsin\nMüəllif: Zehra | 14 Dekabr, 2012 22:36\nMüəllif: renat | 21 Dekabr, 2012 03:08\nallah ureyinize gore versin allah sizden razi olsun amin


23.06.2021 21:16 8846\n“Co Bayden nə iləsə yadda qalmalıdır və ABŞ artıq Obama (Trampdan əvvəlki ABŞ prezidenti – red.) dönəminin siyasi fəlsəfəsinə qayıtmaqdadır”.\nBunu “Ölkə.Az”a açıqlamasında siyasi şərhçi Əziz Əlibəyli Rusiya hərbi gəmisinin Qara dənizdə İngiltərənin Hərbi Dəniz Qüvvələrinin gəmisinə xəbərdarlıq atəşi açması ilə bağlı danışarkən deyib. O, Tramp (sabiq ABŞ prezidenti-red.) dövründə demək olar ki, Rusiyanın bir çox istiqamətlərdə, hətta Afrikada, yaxın Şərqdə ABŞ-ın mövqelərini ciddi şəkildə sarsıtdığını və bu bölgələrdə nüfuz əldə etdiyini söyləyib:\n“ABŞ indi bunun qarşısını almağa çalışır. Birinci məsələ budur. İkinci və çox pis məqam ondan ibarətdir ki, bu günə qədər ABŞ ikinci və üçüncü dövlətlər vasitəsilə proksi müharibələrə həyata keçirirdilər. Amma ilk dəfədir ki, özləri toqquşurlar. Britaniyanın burada işirakı birbaşa ABŞ silahlarının, qırıcı təyyarələrinin bütövlükdə həmin bölgələr üzərində, yəni Qara dənizin Rusiya sərhədlərinə yaxın hissələrində uçuşlar həyata keçiməsi də, onu göstərir ki, ABŞ bütövlükdə Rusiyaya qarşı çox radikal şəkildə davranmağı düşünür. Bir neçə ciddi məsələ var. Onlardan da biri Brüssel sammitində əldə olunmuş bəzi nəticələrlə əlaqədar idi. Həqiqətən də indiki halda Rusiyanın danışıqlara getmək ehtiyacı var idi. Haradasa Putinin davranışlarında, mesajlarında əməkdaşlığa, daha yumşaq siyasət yürütməyə yönəlik mesajları var idi. Amma görünən hadisə ondan ibarətdir ki, Rusiyanı artıq məcbur etməyə çalışırlar".\nƏ.Əlibəylinin fikrincə, ABŞ Rusiya ilə ortaq məxrəcə gəlməmək üçün əlindən gələni edir:\n“ABŞ dövlət katibi Blinken açıqlama verdi ki, bütövlükdə bütün əcnəbi silahlılar Liviyanı tərk eləməlidir. Bir həftə sonra isə Ukrayna və NATO-nun Qara dənizdə hərbi təlimləri başlayır. Bu da çox ciddi faktordur. Nəhayət, bir neçə müddət sonra Putin-Zelenski görüşü keçirilməli idi. Artıq ABŞ-ın yeritdiyi siyasət budur ki, ortaq məxrəc tapılmasın. Bu radikallaşma bütövlükdə Rusiya sərhədlərində, Rusiyanın maraqları olan hissələrdə “cəhənnəm çəmbəri” yaratmaq və Rusiyanı burada boğmaqdan ibarət olacaq. Buna nail olmaları sual altındadır. Artıq ABŞ Obama dönəmindən daha sərt siyasətin həyata keçirilməsinin tərəfdarıdır. Nəhayət vadar edəcəklər ki, Rusiya burada qarşı cavab kimi özünün strateji hücum silahlarını bu ölkələrlə yaxın olan sərhədlərdəki mövqelərinə - məsələn, Şərqi Avropaya, ABŞ-a yaxın hissələrdə yerləşdirsin.\nHətta Berinq boğazı kimi strateji nöqtələr belə təhlükə altında ola bilər. Bu davranışlar davam edən prosesdir”.\nPolitoloqun sözlərinə görə, Rusiya və ABŞ-ın ilk dəfə bu şəkildə üz-üzə gəlməsi, bir sıra dövlətlər üçün problem yaradacaq:\n“Konkret olaraq ölkələrin birbaşa üz-üzə gəlməsi Türkiyə üçün problem yaradacaq. Çünki Türkiyə həm NATO ölkəsidir, həm də Rusiya ilə müttəfiqdir. Bu proses Azərbaycana da ciddi təsir göstərəcək. Bu hal bizim nöqteyi-nəzərimizdən müsbət dinamika deyil, zərəri çox ola bilər. Vəziyyətin daha da gərginləşmə ehtimalı var. Çünki mütləq şəkildə ABŞ-ın indiki prezidenti Rusiyaya yönəlik siyasətində hansı zərbə ilə yadda qalmalıdır. Bayden Avroatlantik məkanı səfərbər edib Rusiyanın üzərinə tökməklə göstərməlidir ki, Rusiyanın əlindən nəyisə ala bildi. Amma Rusiya da Ukraynaya özü kimi yanaşır və əldən buraxmaq niyyətində deyil. Hətta prosesləri inkişaf etdirib Moldovanı, Dnestryanını, o cümlədən Rumıniya və Bolqarıstana da zərbə vurmaqla yekunlaşdıra bilər”.\nEkspert Böyük Britaniyanın Rusiya MN-nin yaydığı məlumatı təkzib etməsini təxribatın sübutu kimi qiymətləndirib:\n“İngiltərə Müdafiə Nazirliyi belə bir məlumat yayıb ki, ruslar Qara dənizdə atış təlimləri həyata keçirirmiş. Gəmiyə heç bir atəş açılmadığı deyilir. İngilislərin bəyanatı da göstərir ki, bu hadisədə tam şəkildə təxribat var.\nAyın 21-də həmin gəminin göyərtəsində Britaniya hökuməti ilə Ukrayna arasında sənəd imzalanıb. Rusiya isə bu sənədi hesab edir ki, imzalanan sənədlər onun milli təhlükəsizliyinə ciddi zərbə vurur. Amma həmin sənədin detalları məlum deyil”.\n04.08.2021 03:27 58\n04.08.2021 02:15 86\n04.08.2021 01:36 95\n04.08.2021 01:13 124\n04.08.2021 00:58 110\n04.08.2021 00:44 182\n04.08.2021 00:29 123\n04.08.2021 00:16 141\n04.08.2021 00:02 154\n03.08.2021 23:49 212\n03.08.2021 23:39 260\n03.08.2021 23:21 176


BBC: İslamofobiyadan irəli gələn anti-Azərbaycan təbliğatı\n8 İyun 2015 19:23\n2015-ci ilin ən mötəbər idman festivalı olan İlk Avropa Oyunlarının başlanmasına çox qısa vaxt qalır. “Köhnə qitə”nin idman tarixində əlamətdar hadisə olacaq Avropa Oyunları 50 milli olimpiya komitəsindən 6000-dən artıq atleti bir araya gətirəcək.\nQeyd edək ki, Avropa Oyunlarının keçirilməsi ideyası uzun illər müzakirə mövzusu olub və sonda qitə yarışlarının idmanın inkişafına verəcəyi töhfələr nəzərə alınaraq yeni, innovativ oyunların təşlkili haqqında qərar qəbul edilib. “Bakı-2015” ilk Avropa Oyunlarının önəmli cəhəti həm də ondan ibarətdir ki, yarış proqramına daxil edilən 20 idman növünün 12-si üzrə atletlər “Rio-2016” Yay Olimpiya Oyunlarına lisenziya qazanacaqlar. Azərbaycan I Avropa Oyunlarını yüksək səviyyədə təşkil etməklə və bu mühüm idman yarişmasini ümumavropa bayramına çevirməklə bir daha göstərdi ki, təkcə enerji təhlikəsizliyi sahəsində deyil, həm də humanitar sahədə Avropa üçün önəmli tərəfdaş ola bilər.\nXüsusilə Britaniyanın ən böyük mediakorporaiyası olan BBC-nin Azərbaycana qarşı davamlı mənfi münasibətinin daha da kəskinləşməsi, onun ölkəmizə qarşı qarayaxma cəhdlərinin daha ifrat xarakter alması müşahidə olunur. Təsadüfi deyil ki, BBC Qərb və xüsusilə Britaniya mediası üçün bir növ rolunu üzərinə götürməklə tezis formasında müxtəlif absurd məslələləri qaldırır, sonra isə bu mövzular digər media orqanlarında da aktiv şəkildə müzakirə olunmağa başlayır. BBC-nin tezislərindən biri Azərbaycan hökümətinin guya Avropa Oyunlarının təşkilinə fantastik məbləğlər xərcləməsini nəzərdə tutur. İddia edilir ki, guya hazırlıq dövründə həyata keçirilən hər bir tədbir, görülən hər bir iş Azərbaycanın təbliği məqsədi daşıyır və bir başa bu yarışlarla bağlıdır. BBC neftin qiymətinin aşağı düşməsi və Azərbaycanın gəlirlərinin azalması səbəbindən “ölkənin bu xərclərin altından necə çıxacağından narahatlığını ifadə edir” və oyunların tamamilə “mənfəətsiz” olduğu iddiasını irəli sürür. Maraqlıdır, görəsən Britaniya mediası hansı səbəbdən Azərbaycana bu qədər can yandırır? Nəyə görə BBC-ni Azərbaycanın bu vəziyyətdən necə çıxacağı, nə edəcəyi Britaniyanın özünün daxili problemlərindən daha çox maraqlandırır? Görəsən 2012-ci ildə bütün dünyada iqtisadi böhran vəziyyəti hökm sürəndə BBC öz hökuməti qarşısında 15 milyard dolların Olimpiadaya xərclənməsinin nə dərəcədə məqsədəuyğun olub-olmaması məsələsini niyə qaldırmadı? Olmaya London Olimpiadası rentabellik rekordu vurdu? Xeyr. Çünki London Olimpiadası vaxtə əldə olunan gəlir cəmi 52 milyon 800 min funt təşkil etdi. Digər tərəfdən, olimpiadanın Londonda keçirilməsi qərarından əvvəl Beynəlxalq Olimpiya Komitəsinə müraciətlər təqdim ediləndə, Britaniya hökuməti bu tədbirə 4.2 milyard fiunt sərf edəcəyini açıqlamışdı. Görəsən olimpiada büdcəsinin 2 dəfədən çox şişirdilməsi BBC-ni niyə narahat etmirdi? Yaxud BBC elə bir olimpiya oyunlarını göstətə bilərmi ki, orada gəlir çəkilən xərcə çatsın, yaxud da onu üstələsin?! Nəyə görə BBC Kanada hökumətinin XVll Panamerika Oyunlarına 2.5 milyard xərc çəkib cəmi 150 milyon Kanada dolları qazanmaq ehtimalı barədə heç nə demir?\nBu il Avropa Oyunları ilə yanaşı Amerika qitəsini əhatə edən Pan Amerika oyunları da keçiriləcək. Yarışa iyulun 10-da start veriləcək. Nədənsə, BBC bu barədə “araşdırma” aparmaq həvəsində deyil. Pan Amerika Oyunlarına Kanadanın Toronto şəhəri ev sahiblik edəcək və yarışın büdcəsi 2.5 milyard dollardır. Təkcə atletlər kəndinin inşasına 567 milyon dollar xərclənib. Təhlükəsizlik tədbirlərinə 190 milyon, nəqliyyata 70 milyon, məşəl yürüşünün təşkilinə isə 60 milyon dollar xərclənib. Görəsən BBC bir məşəlin gəzdirilməsinə 60 milyon dollar xərc çəkilməsi ilə niyə maraqlanmır? Yenə də qayıdaq 2012-ci il London Olimpiadasına. Ekspertlər hesab edirlər ki, 30-cu Yay Olimpiya Oyunlarının təşkilində, büdcə xərclərində kifayət qədər çatışmazlıqlar və şübhəli məqamlar olsa da, BBC “Fair” prinsipinə yenə riayət etmədi. Ən azından, bu medianəhəng Britaniya QHT-lərinin olimpiadaya çəıkilən xərclərin 15 milyarddan ən azı 3 dəfə çox olması barədə irəli sürülən ittihamları araşdırmalıydı.\nVA Analitik Mərkəzi


"Hamımızın içində bir “Ayə, harayeesssəən” deyən adam oturub" - Söz adamları məlum mahnıdan danışdılar - Azinforum.az İnformasiya Portalı\nAna səhifə / Aktual / “Hamımızın içində bir “Ayə, harayeesssəən” deyən adam oturub” – Söz adamları məlum mahnıdan danışdılar\n“Hamımızın içində bir “Ayə, harayeesssəən” deyən adam oturub” – Söz adamları məlum mahnıdan danışdılar\nSon bir neçə gündür ki, sosial şəbəkələrdə Pantamimo Teatrının aktyoru Vusal Rzasoyu 1 gecənin içində məşhurlaşdıran ifadan danışılır. Bu ifa heç cür birmənalı qarşılanmır. Son 2-3 gündə bəzi məşhurların da zarafatla müraciət etdiyi bu ifa tərzi Vüsal Rzasoyun təqdimatında yutubda 1-ci, Müşviq Şahverdiyevin ifasında 3-cü, Elnarə Xəlilovun ifasında isə 4-cü sırada qərarlaşıb. Qalan bir sıra blogerlərin ifası isə yutubda ilk onluğa düşüb.\nBəzi şəxslər bunun ifa yox, biabırçılıq olduğunu, bəzilərisə yeni özünüifadə tərzi olduğunu və alt qatında fəlsəfə yatdığını iddia edirlər. Elə bir fəlsəfə ki, hər adam başa düşmür. Bu ikili yanaşmalarla bağlı Metbuat.az yazarlarımızın fikirlərini öyrəndi.\nAzvision.az saytının baş redaktoru Vüsal Məmmədov:\n“Adam istəsə, xoruzun necə banlamağında da fəlsəfə tapa bilər. Bəli, “Hara gedirsən” (“Quo Vadis”) həqiqətən də xristian teologiyasında çox vacib fəlsəfi sualdır. Bu sualı İsa Məsih Romadan qaçmaq istəyən Pyotra vermişdi. Polşa yazıçısı Henrik Senkeviçin dünyaca məşhur olan “Kamo qryadeşi”, yəni polyak dilində “Hara gedirsən” adlı romanı da həmin hadisələrdən bəhs edir. Amma sualın fəlsəfi olmağı mahnının da fəlsəfiliyi anlamına gəlmir. Fəlsəfi mahnı, məsələn, “Beatles”ın oxuduğu “İmagine” mahnısı kimi olar. “Ayə, harayeessən” məncə, ironik tərzdə oxunmuş boogie-rock janrına daha çox uyğun gəlir. Belə fantastik sürətlə məşhurlaşmağa gəlincə, fikir verin ki, məşhurlaşan müğənni deyil, hətta mahnı da deyil, sadəcə, “Ayə harayeessən” sözüdür. Kim bunu dinləyəndən sonra maraq üçün Vüsal Rzasoyun başqa bir mahnısını da tapıb qulaq asıbsa, əlini qaldırsın. Həmin ifadə kütlənin ruhu ilə rezonans təşkil etdiyi üçün belə bir bum yaşandı. Biz guya mahnını ələ salırıq, əslində isə hamımızın içində bir “Ayə, harayeesssəən” deyən adam oturub, danışan da bax, içimizdəki o adamlardır. Bu mahnı içimizdəki o adamların dil açmasına təkan verib, mahiyyətimizi üzə çıxarıb”.\nŞair-publisist Xanəmir Telmanoğlu:\n“Sağ olsun AzTV-ni. Sayəsində Vüsalı tanıya bildim. Onu yalnız bircə dəfə dinləmək imkanım oldu. Elə ilk dinləyişimdə, onun musiqidə etdiyi bütün keçidləri tuta bildim. Vüsal olduqca istedadlı gənc sənətkardır. Tibeti anlamayan, Kaylasları dərk etməyən, qədim mantralarla tanış olmayan, sufiliyin içsəl yolçuluğunda sənə eşlik edəcək elementləri mənimsəyə bilməyən, Şumer mədəniyyətinə tamahı düşməyən, ellinləri öyrənə bilməyən, Orhun-Yenisey, Göy türk, Etrusk və ümumiyyətlə əlifbalarla, hərflərlə, səslərlə uzaqdan yaxından ilgisi, marağı olmayan bir bədbəxt bu gənci necə dərk edəcək ki, anlamıram? Bunun sübutu ondadır ki, musiqi, rəsm, poeziya, memarlıq qədər bir-birinə yaxın olan dünyada elə bir sənət yoxdur. Musiqidəki yenilikləri, elementləri poeziyaya, poeziyadakı elementləri, yenilikləri musiqiyə, yenə musiqidəki elementləri memarlığa tətbiq etmək mümkündür. Hansı ki, Azərbaycan ədəbiyyatında, mədəniyyətində bunun saysız-hesabsız nümunələrini göstərə bilərəm. Guya Mircavadı anladılar ki? Ona necə lağ elədiklərini, ələ saldıqlarını bilirsinizmi? Vaqif Mustafazadəni bəh-bəhlə qəbul elədiklərini zənn edirsiniz? Ya Əli Kərimin şeirlərini asanlıqla yaxınamı buraxırdılar? Sadəcə Vüsal ağıllı tərpənə bildi. O elə bir nöqtədən yapışıb ki, o nöqtədən hara istəsən, düz xətt çəkib aradan çıxa bilərsən. Vüsal bu ölkədə özünü ağıllı kimi aparanların çoxlarını “nakaut”a saldı. Əgər ehtiyac olarsa, onun və bu qəbildən olan sənətin incəlikləri ilə bağlı kifayət qədər söhbət edə bilərik. Alim Qasımovdan sonra, Vüsalın, məncə, irliləyəcək günlərdə potensialı ilə tanış olmağa dəyər. Vüsal dərk elədiyim qədərincə, daha çox yenilik eləmə şansına sahibdir. İstərsə, bəzi söhbətlər edə bilərik…”\nŞair-publisist Aqşin Yenisey:\n“Ölkədə ciddi mədəni, intellektual boşluq var, ona görə istənilən çırtma səsi top kimi guruldayır. Bu, öz yerində. İşin ciddi tərəfi budur ki, biz cəmiyyət olaraq istər sənətdə, istər digər sahələrdə eksperimentlərə açıq olmalıyıq, amma deyilik. Eksperiment uğursuz ola bilər, amma buna görə kütləvi iğtişaşlara ehtiyac yoxdur. Sözügedən ifaya gəlincə, mənim üçün onun dəyəri, sadəcə, AzTV kimi qədim məbəddə səslənməsidir. Eynən gənc İsa da öz quzusunu beləcə məbəddən götürüb qaçmışdı və onunla da xristianlıqda qurban bayramına son qoyuldu. Bəlkə, bu da AzTV efirində nəyinsə son müjdəsi olacaq”.\nŞair-publisist Cəlil Cavanşir:\n“Azərbaycan elə bir ölkədir ki, burada bir anda məhşurlaşmaq, bir gündə rüsvay olmaq da mümkündür. Vüsalı peşəkar musiqiçi kimi tanıyıram. İfasını da dinlədim və normal qarşıladm. Məni heyrətləndirmədi, böyük sənət, heyrətamiz fəlsəfə də axtarmadım. Fərqli, klişedən uzaq bir ifa olduğu üçün zövqümü oxşadı. Kütləvi surətdə ələ salanları da, tərifləyənləri də başa düşürəm. Hər iki tərəf öz arqumentində haqlıdır. Amma bu məsələdə əsas olan Vüsalı başa düşməkdir. Mən qaraguruhun içərisində bir neçə nəfərin həqiqətən də Vüsalı başa düşdüyünə inanmaq istəyirəm”.\nYazıçı-şair Tural İsmayılov:\n“Mən hər bir halda fərqliliyi alqışlayıram. Bəhs edilən musiqi satirik “blues” janrındadır. Düşünürəm ki, bu janr onsuz da geniş kütlələrə xitab etmir. Necə ki, andeqraund rep və ağır rok hələ də böyük tərəfdar toplamır. Qaldı ki, Vüsal bəyin ifasına, fərqliliyini və cəhdini alqışlayıram, amma çox tələsik yazılan musiqidir, bir az rəngləndirmək olardı. Azərbaycanda sürətlə məşhurlaşmaq çox asandır. Bu, əlbəttə yaxşıdır, amma həm də pisdir, çünki ciddi və intellektual şeylərin populyarlaşmağına daha çox ehtiyacımız var”.\nÖncəki Artur Ağacanov: “Qarabağ Azərbaycanın tərkibinə qayıtmalıdır”\nNövbəti Laçınlı Soltan bəy Türkiyədə belə anıldı – VİDEO


Erkən qırışların 10 səbəbi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nGünəş Yaz aylarında insanların özlərini günəşə verməsi onlara həzz verə bilər. Amma nəzərə alın ki, bu, üzün qırışmasına səbəb olur. Bu aylarda Günəşlə bütün əlaqələri kəsmək də düzgün deyil. Küçəyə çıxanda keyfiyyətli günəş kremindən və papaqdan istifadə etmək kifayətdir.\nÜz mimikaları Üzün hər bir hərəkəti onun bir az daha qırışmasına səbəb olur. Çox zaman dəri öz özünü yenilədiyi üçün hüceyrələr dəyişir və bu, kiçik qırışlar yox olur. Amma bu yenilənmə sonsuza kimi davam etməyəcək.\nSiqaretin insanın həm xarici, həm də daxili görünüşünə mənfi təsirini bilməyən yoxdur. Bu ziyanlı vərdiş yalnız dişləri saraltmır, eyni zamanda qırışların artmasına imkan yaradır.\nGünün yorğunluğundan azad olmaq üçün yatağa girəndə belə özünüzə diqqət etməyiniz vacibdir. Çünki uzun müddət eyni pozisiyada yatmaq üzün bu bölgəsinin daha çox qırışmasına səbəb olur. Bunun üçün üzü aşağı yatmağı tərgidib, arxası üstə yatmağa başlasanız yaxşı olar.\nHəyatımızdan stresi tamamilə çıxartmaq mümkün deyil. Amma gözəl dərimizi qorumaq üçün daha sakit və soyuqqanlı olmağı öyrənməliyik. Unutmayın ki, stres nəticəsində yaranan qırışlar, sonradan insanı depressiyaya düşürə bilər.\nKifayət qədər yatmamaq qırışların sayını artırır. Yuxusuz qalmamaq və üzü üstə yatmamaq- bunlara mütləq diqqət etmək lazımdır.\nNə qədər çox içki qəbul edilsə, bir o qədər çox qırış olacaq. Spirtli içki üzün şişməsinə, şiş azalanda isə onun dartılmasına və qırışmasına səbəb ola bilər.\nQuru dəri daha çox çatlamalara və qırışlara səbəb ola bilər. Bədənin suya nə qədər ehtiyacı varsa, üzün də bir o qədər nəmə ehtiyacı var. Nəmləndirici kremlərdən istifadəni unutmayın.\nTəəssüf, ancaq bunun heç bir əlacı yoxdur. Hər ötən gün bizim əleyhimizə işləyir.\nAilə üzvlərinizin və yaxınlarınızın üzünə diqqət yetirin. Vəziyyət fiziki cəhətdən xeyrimizə olmasa da, onların xətalarından dərs ala bilərik.\n10 aprel 2011 15:42\nTESEKKUR.CALISARAM EMEL EDIM.\n8 yanvar 2011 14:58\n5 yanvar 2011 20:37\n2 yanvar 2011 00:34\n1 yanvar 2011 23:53\n1 yanvar 2011 22:11\nsağol məlumat üçün\n1 yanvar 2011 14:57\n1 yanvar 2011 14:08\ntskler maraqli idi bunlara fikir vermey lazimdi\n1 yanvar 2011 13:44\nHmm maralq idi tsk\n1 yanvar 2011 13:06\n1 yanvar 2011 13:05


Volvo İrandan çıxdı - Ens.az - 4 dildə xəbərlər və ensiklopediya\nVolvo İrandan çıxdı\nVolvo: Pulumuzu ala bilmirik\n25 sentyabr 2018 14:45\n"Marja" xəbər verir ki, Volvo-nun sözçüsü Fredrik İvarsson verdiyi açıqlamada, Volvo-nun İrana göndərdiyi yük maşını ehtiyat hissələri qarşılığında ödəniş edilmədiyini, bu səbəbdən bu ölkədə çıxmaq qərarı verdiklərini deyib.\nVolvo, İranın ikinci böyük avtomobil istehsalçısı SAIPA-nın tərkibindəki "Saipa Diesel" ilə əməkdaşlıq edirdi. "Saipa Diesel", İsveçdən göndərilən ehtiyat hissələrindən istifadə edərək Volvo-nun ağır yük yük maşınlarının montajını həyata keçirirdi.\nBir "Saipa Diesel" rəsmisi də, sanksiyalar səbəbilə "Volvo Trucks" şirkətilə tərəfdaşlıq müqaviləsinin ləğv edildiyini təsdiqləyib.\nAvropa İttifaqı öz şirkətlərini qorumaq üçün bir qanun qəbul edib. Ancaq sanksiyalar bankların İran şirkətləri ilə iş görmələrinə maneə törədir. Bunun səbəbi də ABŞ-ın bu növ əməliyyatları aparan bankları öz maliyyə sistemindən kənarlaşdırmasıdır.\nBağlı sərhədlər, işçi çatışmazlığı, becərilməyən torpaqlar – Dünyanı qlobal aclıq gözləyir\nBu ölkədə koronavirusu yayan şəxs terrorçu sayılacaq\n1 aprel 2020 12:21\n1 aprel 2020 12:13\n1 aprel 2020 11:37


Vergi nazirinin son təyinatlarının sensasion gizlinləri - ÖZƏL\nVergilər naziri Fazil Məmmədov son günlər təyinatlar verməkdədir; Nazir tez-tez müşavirlərin, idarə rəislərinin yerini dəyişir...\nPolitika.Az-ın xəbərinə görə, sonuncu dəfə ötən gün Habil Amil oğlu Məmmədovu müşavir vəzifəsindən azad edib.\nH.Məmmədov Vergilər Nazirliyi yanında 1 saylı Vergilər Departamentinin rəisi təyin edilib. O, bu vaxta qədər həmin departamentin rəisi vəzifəsini müvəqqəti icra edirdi.\nHazırda nazirin müşavirlərinin sayı 9-dur. Bu, Ələkbər Comərd oğlu Məmmədov, Riyad Zakir oğlu Hüseynov, İlham Əli oğlu Əmirəliyev, Taryel Aydın oğlu Quliyev, Elçin Fərrux oğlu Məmmədov, Rəşad Vaqif oğlu Həbibov, Firuz Akif oğlu Həsənov, Əflatun Məsim oğlu Məmmədov və Natiq Telman oğlu Şirinovdur.\nMəlumatlı qaynaq bildirib ki, nazirlikdə son vaxtlar işlər hemç də yaxı getmir. F.Məmmədov vergi yığımının nəticələrindən gileylənir.\nNazirin müşavirlərini və rəisləri yer dəyişməsini əsas sirri də bu faktordan qaynaqlanır. Vergi naziri vergi yığımının daha effektiv təşkili üçün kadr islahatlarına getmək məcburiyyətində qalıb.\nPolitika.Az-ın əldə etdiyi özəl xəbərə görə, hakimiyyət daxilində gedən intriqalara yeni müstəviyə keçib. Nazirlər Kabinetində müxtəlif qruplaşmalar bir-birinə qarşı kompromat savaşı aparır.\nReferendumdan sonra sükut hökm sürsə də, vitse-prezidentlərin təyinatının olmaması onları təzədən aktivləşdirib. Nazirlər gözləmə mövqeyində dayanaq özlərini yaxşı aparmağa və reputasiyalarını müsbət təqdim etməyə çalışmaqla vitse-prezident postuna iddialı idilər. Elə ki bu məsələ arxa plana keçdi, yenidən nazirlərin arasındakı qovğa qızışıb.\nMənbə iddia edir ki, vergilər naziri də bu proseslərdə əsas hədəflərdən biri sayılır. F.Məmmədov və onun himayəsindəiki icra başçılarına qarşı kampaniya gedir.\nMəqsəd sadədir: nazirin qələmini qırmaq. Buna bir neçə dəfə cəhd olunub və alınmayıb. O baxımdan nazirin son təyinatlarının və yerdəyişmələrinin bir səbəbi də həmin qüvvələri neytrallaşdırmaq, mövqeyini möhkəmləndirmək, kosmetik islahatçı obrazı yaratmaqdır.\nXatırladaq ki, nazirin şikayətlənməsinə səbəb 2 illik vergi yoxlamalarının dayandırılması tapşırığıdır. Artıq vəziyyət o həddə çatıb ki, F.Məmmədov dilə gəlməli olub. O, yoxlamaların davam etdirilməsinin tərəfdarı imiş. Ancaq dövlət başçısının göstərişinə qarşı gedə bilməyib.


Pərvin Kərimzadənin növbəti görüşü Yeni Gəncə qəsəbəsində və Totanlı küçəsində olub (FOTO)\nSiyasət 5 Fevral 2020 17:16 (UTC+04:00)\n37 saylı Nizami birinci (Gəncə) seçki dairəsindən Yeni Azərbaycan Partiyasının deputalığa namizədi Pərvin Kərimzadənin təbliğat-təşviqat kampaniyası çərçivəsində növbəti görüşü şəhərin Yeni Gəncə qəsəbəsində və Totanlı küçəsində olub.\nTrend-in məlumatına görə, seçicilərlə keçirdiyi hər bir görüşdə Pərvin Kərimzadə Yeni Azərbaycan partiyasının ölkənin ictimai- siyasi həyatındakı uğurlarından danışıb, partiyanın irəli sürdüyü seçki platformasında vətəndaşların maddi-rifah halının yaxşılaşdırılmasının əsas götürüldüyünü diqqətə çatdırıb. Pərvin Kərimzadə seçiciləri “Daha güclü Azərbaycan naminə !” şüarı ilə seçkilərə qatılan Yeni Azərbaycan Partiyasının namizədinə səs verməyə çağırıb.\nSeçicilər Pərvin Kərimzadənin millət vəkili kimi fəaliyyətini yüksək qiymətləndirib, ölkədə həyata keçirilən islahatların fəal təbliğatçısı olduğunu diqqətə çatdırıb, fevralın 9-da məmnuniyyətlə seçki məntəqələrinə gedəcəklərini və Yeni Azərbaycan Partiyasının namizədi Pərvin Kərimzadəyə səs verəcəklərini dilə gətiriblər.\nSeçici fəallığı ilə keçən görüşlərdə sakinlərin sualları cavablandırılıb,təklif və problemlərinin qeydiyyatı aparılıb.


Ölkələrin BMT-yə ödədiyi üzvlük haqqı: kim və nə qədər? - 22.04.2022, Sputnik Azərbaycan\nÖlkələrin BMT-yə ödədiyi üzvlük haqqı: kim və nə qədər?\nQuruma üzv olan ölkələrin ödədiyi üzvlük haqqı təşkilatın inzibati xərclərinin qarşılanmasına, sülhməramlı missiyalara və təşkilatın fond və proqramlarının... 22.04.2022, Sputnik Azərbaycan\nBAKI, 22 aprel — Sputnik. BMT-nin büdcəsi təşkilata üzv olan dövlətlərin ödədiyi üzvlük haqqı hesabına formalaşır. Onların hər biri üçün üzvlük haqqının məbləği bir neçə meyar əsasında müəyyən edilir ki, bunlardan da başlıcası ölkənin ödəmə qabiliyyətidir.Hesablanmış vəsait ölkələrin adambaşına düşən gəlirinin ümumdaxili məhsuldakı payına əsaslanır.Aktual statistik məlumatlara əsaslanaraq, BMT-nin ödənişlərə görə Komitəsi hər üç ildən bir ödənişlər miqyasını nəzərdən keçirir.İştirakçı ölkələrin siyahılarını üç əsas qrupa bölmək olar. Birincisi - müntəzəm ödənişlər adlanır, onlar ölkənin iqtisadi inkişaf səviyyəsinin göstəriciləri əsasında hesablanır: ölkə nə qədər zəngindirsə, bir o qədər çox ödəyir.Yığılan vəsait ilk növbədə BMT-nin mərkəzi orqanlarının - Baş Assambleyanın, xüsusi komitələrin və katibliyin inzibati xərclərinin ödənilməsinə yönəldilir.BMT-nin xərclərinin əhəmiyyətli hissəsi sülhməramlı missiyalara sərf olunur. Burada həmçinin ödənişlərin miqdarı ölkənin sərvətindən asılıdır, Təhlükəsizlik Şurasının daimi üzvləri isə əsas qərarların qəbul edilməsi imkanı üçün əlavə pul ödəyirlər.Üçüncü kateqoriya könüllü ödənişlərdir. Bu pullar BMT-nin müxtəlif fondlarının və proqramlarının işinə yönəldilir.BMT-yə ən çox üzvlük haqqı ödəyən üç ölkə ABŞ, Çin və Yaponiyadır. Onlardan sonra isə Almaniya, Böyük Britaniya, Fransa, İtaliya, Kanada, Cənubi Koreya, İspaniya, Avstraliya, Braziliya və Rusiyadır.Digər maraqlı xəbərləri həmçinin Sputnik Azərbaycan-ın Teleqram kanalından izləyin.\nvideo-infoqrafika, видео, bmt, üzvlük haqqı\n© Elnur Salayev\nQuruma üzv olan ölkələrin ödədiyi üzvlük haqqı təşkilatın inzibati xərclərinin qarşılanmasına, sülhməramlı missiyalara və təşkilatın fond və proqramlarının işinə yönəldilir.\nBAKI, 22 aprel — Sputnik. BMT-nin büdcəsi təşkilata üzv olan dövlətlərin ödədiyi üzvlük haqqı hesabına formalaşır. Onların hər biri üçün üzvlük haqqının məbləği bir neçə meyar əsasında müəyyən edilir ki, bunlardan da başlıcası ölkənin ödəmə qabiliyyətidir.\nHesablanmış vəsait ölkələrin adambaşına düşən gəlirinin ümumdaxili məhsuldakı payına əsaslanır.\nAktual statistik məlumatlara əsaslanaraq, BMT-nin ödənişlərə görə Komitəsi hər üç ildən bir ödənişlər miqyasını nəzərdən keçirir.\nİştirakçı ölkələrin siyahılarını üç əsas qrupa bölmək olar. Birincisi - müntəzəm ödənişlər adlanır, onlar ölkənin iqtisadi inkişaf səviyyəsinin göstəriciləri əsasında hesablanır: ölkə nə qədər zəngindirsə, bir o qədər çox ödəyir.\nYığılan vəsait ilk növbədə BMT-nin mərkəzi orqanlarının - Baş Assambleyanın, xüsusi komitələrin və katibliyin inzibati xərclərinin ödənilməsinə yönəldilir.\nBMT-nin xərclərinin əhəmiyyətli hissəsi sülhməramlı missiyalara sərf olunur. Burada həmçinin ödənişlərin miqdarı ölkənin sərvətindən asılıdır, Təhlükəsizlik Şurasının daimi üzvləri isə əsas qərarların qəbul edilməsi imkanı üçün əlavə pul ödəyirlər.\nÜçüncü kateqoriya könüllü ödənişlərdir. Bu pullar BMT-nin müxtəlif fondlarının və proqramlarının işinə yönəldilir.\nBMT-yə ən çox üzvlük haqqı ödəyən üç ölkə ABŞ, Çin və Yaponiyadır. Onlardan sonra isə Almaniya, Böyük Britaniya, Fransa, İtaliya, Kanada, Cənubi Koreya, İspaniya, Avstraliya, Braziliya və Rusiyadır.


"Hər bir oyunçu Avropa Çempionatının məsuliyyətini dərk edir" | Futbolxeber.az\nBu gün Azərbaycan Voleybol Federasiyasının prezidenti Cavid Qurbanov qadınlardan və kişilərdən ibarət milli komandaların məşqçi, oyunçuları və AVF işçiləri ilə görüşüb. Futbolxeber.az-ın məlumatına görə, o, yığmanın üzərlərinə düşən öhdəlikləri yüksək səviyyədə həyata keçirdiyini deyib:\n“İlk olaraq hər kəsi qazanılan qələbələr münasibəti ilə təbrik edirəm. Qadınlardan ibarət milli komandamız bu günə kimi öz üzərlərinə düşən öhdəlikləri yüksək səviyyədə həyata keçirdilər. Biz bu gün İslam oyunlarının qalibi və Dünya Çempionatının iştirakçılarıyıq. Qarşıda isə bizi daha böyük və məsuliyyətli yarış Avropa Çempionatı gözləyir.\nDüşünürəm ki, biz Avropa Çempionatında da öz sözümüzü layiqincə deyə biləcəyik. Mən Federasiya rəhbəri olaraq, əlimdən gələn köməyi etməyə hazıram ki, biz çempionatda yüksək nəticələrdən birini əldə edək. Yalnız burada böyük iş siz voleybolçuların və məşqçilərin üzərinə düşür. Azərbaycan Avropa Çempionatına ev sahibliyi edir. Biz AVF olaraq, bu yarışın təşkilində bacardığımızı edə bilərik, amma əsas qələbədir. Düşünürəm ki, bizim komandamız qələbəyə layiq komandadır. Bir neçə gündən sonra hazırlıqlar başlayacaq, mənim fikrimcə, hər bir oyunçu Avropa Çempionatının məsuliyyətini dərk edir. Buna görə də var gücünüzlə çalışmalısız ki, yüksək nəticə əldə edəsiz. Hər birinizə uğurlar arzu edirəm.\nKişilərdən ibarət milli komandamız İslam oyunlarında II yerin sahibi oldular. Deyə bilərəm ki, gümüş medallar böyük nəticədir. Yaxın keçmişdə kişilərdən ibarət milli komandamızın belə bir uğuru olmamışdır. Bu qələbə münasibəti ilə sizləri təbrik edirəm. Buna baxmayaraq Avro Liqa yarışlarında komandamızın çıxışı ürək açan olmamışdır. Bu gün bizim əsas məqsədimiz kişi voleybolunu daha da yüksəltməkdir. Ölkə çempionatında kişi komandalarının sayı ilə bərabər komandaların gücünü də artırmaqdır”.\nMillinin baş məşqçisi Faiq Qarayev isə bu fikirləri səsləndirib: “Mən Cavid Qurbanova təşəkkür etmək istəyirəm çünki, oyunlar vaxtı və hər zaman bizim yanımızdadır. Qadın komandamızın qazandığı uğurlar hamımızın uğurudur. Biz yaxın günlərdə Avropa Çempionatına hazırlıqlara start verəcəyik. Qarşıda komandamızı turnirlər, təlim-məşq toplantıları gözləyir. Artıq neçə müddətdir ki, qadınlardan ibarət milli yığmamız iki komanda şəklində hazırlıqları keçirir. Bu gün komandamızda zədəli oyunçularımız var. Qeyd edim ki, dünya çempionatının seçmə oyunlarında da bizim bir neçə oyunçumuz zədələr üzündən meydançaya çıxmamışdır. Bu qarşıdakı hazırlıq zamanı çalışmalıyıq ki, oyunçularımız daha yaxşı formada olsunlar. Düşünürəm ki, Dünya Çempionatından sonra komandalar bizimlə oyuna daha ciddi hazırlaşacaqlar. Biz də buna hazır olmalıyıq”.\nGörüşdə Avropa Çempionatının keçirilməsi üçün görülən və görüləcək işlərdən danışıldı.


Erkən yaşlanmağa səbəb olan qidalar | Düzgün qidalanma | Leydi.az\nDuz və digər duzlu qidalar: Orqanizmimiz daima maye ehtiyacı hiss edir. Bədənimizdə olan suyun duz ilə çəkilməsi və ya dəridəki suyun tükənməsi dəridə bir çox problemlərin yaranması ilə yanaşı, eyni zamanda bədəndə şişlər kimi problemlərə də səbəb ola bilir.\nŞəkər: Orqanizm üçün ən zərərli qidalardan biri də şəkərdir. Hətta orqanizmimizə öz əllərimizlə verdiyimiz ən təhlükəli zəhər olduğunu deyə bilərik. Orqanizmin kollagen quruluşuna yapışaraq dəri quruluşunun mənfi istiqamətdə irəliləməsinə və buna bağlı bir çox problemlərin yaranmasına şərait yaradır. Bundan başqa, dəri quruluşunun sərt və cansız görünməsinə səbəb olur.\nMargarinlər: Tərkibindəki bəzi kimyəvi amillər səbəbi ilə orqanizmə birbaşa mənfi təsir göstərir. Orqanizmi birbaşa dehidratasiyaya sövq etməsi ilə birlikdə, dərinin bir çox yerində qırışlara səbəb olan pis yağ amillərini tərkibində saxlayır.\nEnerji içkiləri: Tərkibində olan kofein və şəkər faktorları səbəbi ilə böyüklərdə və uşaqlarda da olduqca pis nəticələrə səbəb olan zərərli qidalardır. Bundan başqa, turşu quruluşuna sahib olduğu üçün enerji içkiləri diş və diş ətlərinə də zərər verir.


“Tour d’Azerbaijan-2016” veloyürüşünün 2-ci mərhələsinin qalibinin Maksim Averin olması hər kəsi, o cümlədən Velosiped İdmanı Federasiyasının vitse-prezidenti Sahib Ələkbərovu çox sevindirdi. Yürüş başa çatan kimi federasiya rəsmisi azerisport.com saytına müsahibə verib:\n- Bu qələbəni gözləyirdizmi?\n- Hər zaman bu uğurun olacağına inanırdıq. Dünən komanda hesabına “Sinerjy Baku” 2-ci yeri tutdu. Bu gün isə Maksim finişi birinci keçdi. Buna görə qürur duyuruq.\n- Dağlıq yolların üstünlük təşkil etdiyi yürüşdə velosipedçilərimizin daha yaxşı çıxış etdiyini görürük. Bu, sabahki mərhələ üçün də ümidverici məqam sayıla bilər?\n- Deməzdim ki, sabah marşrutun böyük əksəriyyətində dağlıq ərazilərdən keçəcəyik. Əsas dağ mərhələsi Pirquluya gedən yol hesab olunur. Düşünürəm ki, idmançılarımız orda da sözünü deyə biləcək. Ancaq biz bütün mərhələlərdə velosipedçilərimizin sözlərini deyəcəyini düşünürük.\n- Bilirsiz, burda daha çox komanda yarışı gedir. Vaxta görə ötüşmədə fərdi mübarizə ön plana çıxır. Bu mərhələlərdə kimisə fərqləndirmək olmaz. Hər mərhələdə komanda bir nəfər üçün işləyir, onu irəli aparır. Bu, yalnız Maksimin yox, bütün komandanın uğurudu.\n- Təşkilat Komitəsinin sədri kimi bu suala cavab verməyə çətinlik çəkirəm (gülür). Müəyyən fikir səsləndirsəm, təvazökarlıqdan kənara çıxmış olaram. Təhlükəsizlik tədbirləri ən yüksək səviyyədə görülüb. İlk iki mərhələdə hər hansı qəzayla üzləşməmişik. Hesab edirəm ki, bu, çox yaxşı haldı. Qalan məsələləri idmançılardan soruşmaq lazımdı ki, onlar nə dərəcədə təşkilatçılıqdan razıdı.\n- Bu istiqamətdə 2-3 ildi ki, ciddi işlər aparırıq. Amma bir şeyi bilmək lazımdı. Möcüzə həyatda yox, yalnız nağıllarda olur. Normal velosipedçinin yetişməsi üçün ən azı 7 il vaxt lazımdı. Komandamızın geniş adı “Sinerjy Baku Cycling Project”di. Yəni bu velosiped layihəsidi. Burda yalnız komandanın qarşısına vəzifə qoyulmuyub ki, yarışlarda iştirak edərək qələbələr qazansınlar. Məqsədlərimizdən biri də gənc velosipedçiləri yüksək səviyyəyə çatdırmaqdan ibarətdi. 23 yaşadək velosipedçilər arasında çox yüksək nəticələrə imza atmış idmançılarımız var. Samir Cəbrayılov, Kənan Qəhrəmanov və Elgün Əlizadənin adını çəkə bilərəm. Artıq bu ildən Samir böyüklərin qrupuna keçir. İki ildən sonra bu velosipedçilər əsas heyətdə yer alacaq. Əsas məqsədlərimizdən biri də budu. Bu, bizim üçün prioritetdi.\n- Bu, kommersiya layihəsidi. İsmayıllının icra başçısıyla bu mövzuda söhbətimiz oldu. O dedi ki, bu il zavod istifadəyə veriləcək. Ancaq yaranmış maliyyə problemlərinə görə açılış bir qədər yubanır. Zavodda işlərin böyük hissəsi başa çatıb. Avadanlıqlar gəlib. 2-3 aya zavodun fəaliyyətə başlayacağı gözlənilir. Orda uşaq velosipedindən tutmuş ən yüksək səviyyəli idman velosipedləri istehsal olunacaq. Bura həm dağ, həm də trek velosipedləri daxildi.\n- Bu tarixlərdə ölkəmizdə cüdo üzrə “Böyük Dəbilqə” və futbol üzrə U-17 Avropa çempionatı da keçirilir. Düşünmürsüz ki, bu yüksək təşkilatçılıqla həmin yarışlara meydan oxuyursuz?\n- Bizim kiməsə meydan oxumaq fikrimiz yoxdu. Sadəcə, başımızı aşağı salıb işimizi görürük. Çalışırıq ki, hər şeyi yaxşı edək. Bu nə dərəcədə alınır, buna siz qiymət verin.


Xidmətlər – Smart Systems Technology\nAZ1141, B.Vahabzadə küç. 14\t952\tinfo@smart.az 09:00 am - 6:00 pm\nSMART SOFT proqram təminatı\nSirkət öz proqram məhsulları olan “Smart-Bank” Avtomatlaşdırılmış Bank Sistemi və “Smart-Finance” Avtomatlaşdırılmış Maliyyə Sisteminin tətbiqi və istismarını da müvəffəqiyyətlə davam etdirir.\nSmart Bank Bank Sistemi\nSmart Finance Maliyyə Sistemi\nSmart Credit Kredit Sistemi\nSmart Insurance Sığorta Sistemi\nSmart Personnel İnsan Resuirsları İdarəolunması Sistemi\nSmart Tourism Turizm Informasiya Idarəetmə Sistemi\nSmart Hotel Hotellərin İdarəolunması Sistemi\nSmart Kitchen Restoran İdarəolunması Sistemi\nSmart Salary Əmək Haqqı Sistemi\nSmart Stock Anbar Sistemi\nSmart Report Hesabatların Alınması Sistemi\nSMART NET şəbəkə provayderi\n“Smart Systems Technology” şirkəti korporativ şəbəkələrin qurulması ilə yanaşı, “Data transfer” və transmissiya xidmətlərinin göstərilməsi, optik kanallar və “WiFi” texnologiyaları üzərindən videomüşahidə sistemlərinin qurulması və tətbiqi, sistem inteqrasiyası, kompyuter və kommunikasiya avadanlıqlarının satılması və quraşdırılması, genişzolaqlı internet provayder xidmətlərinin göstərilməsini həyata keçirir.\n(Data Transfer) xidmətləri\nFiber Optik həllər / FTTx\nBirbaşa Rabitə xəttləri\nKompleks İT həllər\nFiber-optic kommunikasiya, informasiyanın bir nöqtədən digər bir nöqtəyə işıq pulslarının elektromaqnit dalğaları vasitəsilə ötürülməsindən ibarətdir. Bu sistem əsasən ağır təbii şəraitləri olan yerlərdə (nəm, rütubət, yüksək gərginlikli kabellərin keçdiyi ərazilər) informasiyanı 20-80 km məsafəyə yüksək sürətlə ötürmək lazım gəldikdə istifadə olunur. Bəzən CCTV, CAT5-6-7, telefon və s kimi informasiya ötürülməsi üçün nəzərdə tutulmuş kabelləri 500 m məsafədən çox və ya bu tip kabellərin ağır təbii şəraitlərdə, yüksək gərginlikli xətlərin yaxınlığından ötürmək zərurəti yaranır. Bunun üçün firber-optik şəbəkə sistemləri əvəzolunmazdır.\n“Smart System technology” MMM şirkəti Sizə CCTV, İT, Telefon xətlərinin fiber-optik şəbəkə sistemi ilə qurulmasını, qurulmuş sistemin xətlərinin dəyişdirilməsini, modernizasiyasını, servisini, fiber-optik avadanlıqların satışını təklif edir.\n“Smart System technology” MMM şirkəti yaşayış binalarına fiber-optik xəttlərin çəkilməsi ilə vətəndaşlara yüksək keyfiyyətli və sürətli internet və kompleks İT xidmətlər göstərilməsi layıhəsini həyata keçirir\nÖlkədə internetin inkişafı ilə bağlı “Evlərə fiber optik” layihəsinə start verilib. Dövlət Neft Fondunun maliyyələşdirdiyi layihəni Rabitə və İnformasiya Texnologiyaları Nazirliyi həyata keçirir. Layihə Bakıda və regionlarda yeni fiber-optik kabellərin çəkilişini və telekommunikasiya infrastrukturunun yenilənməsini, müasir NGN texnologiyası əsasında ATS-lərin, ucqar yaşayış məntəqələrində genişzolaqlı internet şəbəkəsinin qurulmasını və əhaliyə əlverişli şərtlərlə və ən son texnologiyalar vasitəsilə genişzolaqlı xidmətlərə çıxış imkanının yaradılmasını nəzərdə tutur.\nSMART ONLİNE internet provayder\nKorporativ müştərillər üçün internet\nfibet optik, birbaşa xəttlər\nADSL internet xidmətləri\nŞirkət çox sayda əhalini keyfiyyətli internetlə təmin etmək məqsədilə müvafiq ADSL texnologiyalı infrastruktur qurmuş və internet satışını təşkil etmişdir.\nŞirkət “Aztelekom” İB regionlarda genişzolaqlı internetə çıxış layihəsinə qoşulub. Bununla əlaqədar olaraq tərəflər arasında müqavilə imzalanıb. Birlik tərəfindən özəl provayderləri əməkdaşlığa cəlb edərək bütün kəndlərin optikləşdirilməsi layihəsini uğurla başa çatdırmaq istiqamətində şirkətlərlə qurulan əməkdaşlıq şəraitində bölgələrdə sürətli layihələr həyata keçirilir.\nŞirkət tərəfindən həyata keçirilən tədbirlər nəticəsində Kürdəmirin, Yevlax və Şəkinin ucqar kəndlərinə 100 km-dən artıq optik kabelin qoyuluşuna başlanmışdır. Baş direktor müavini bildirdi ki, həyata keçirilən layihə əhalinin telekommunikasiya xidmətlərindən, o cümlədən poçt, internet, rəqəmsal televiziya və sair xidmətlərlə yanaşı, eyni zamanda bank xidmətlərindən, bankomat və pos-terminallardan səmərəli istifadəsi üçün müvafiq infrastruktur yaradılmasına şərait yaradacaq.\nAzərbaycan bütün kəndlərin optikləşdirilməsi işlərini həyata keçirməklə nəinki MDB-də, hətta bütün dünyada analoqu olmayan bir layihəni reallaşdırmış olacaq. Bu sahədə böyük nailiyyətin əldə olunmasında şirkət bundan sonra da öz töhfəsini verməyə hazırdır.\nSMART VOİCE İP telefoniya\nVoİP və WiFi həllər\nİP telefoniya xidmətləri\nSmart Systems Technology şirkəti öz SMART VOİCE xidmətləri bazasında dünyanın istənilən ölkəsi ilə telefon danışıqları xidmətini həyata keçirir.\nXidmətlərdən istifadə üçün qoşulma nömrəsi:\nTexniki Xidmət Mərkəzi:\nIP-telefoniya, son vaxtlar sürətlə inkişaf edən rabitə vasitəsi olmuşdur. Müasir texnologiyaların inkişafı ünsiyyət qurmaq üçün gözəl imkanlar yaratmışdır. Bu ya sabit ev aparatları, və ya mobil telefonlarıdır.\nSəyahətə və ya iş ezamiyyətinə getmək qərarını aldığınızda zənglərinizi İnternet vasitəsilə həyata keçirə bilərsiniz. Dost və ya qohumlarınızın köməyindən, mehmanxananın pulsuz Wi-Fi- dan və ya internet kafenin köməyindən istifadə edə bilərsiz. Bu İP-telefoniyanın ən vacib üstünlüklərindən biridir.\nİP-telefoniyada şəbəkə abunəçisinə zəng, «rouming» kimi anlayışlar yoxdur. İP-telefondan istifadə etdikdə tariflər sabitdir və hansı ölkəyə zəng elədiyinizdən asılı deyil.\nİstehlakçının diqqətini cəlb edən ən birinci məsələ bir dəqiqəlik danışığın qiymətidir. İstədiyiniz vaxt Siz digər zənglər imkanları ilə müqayisədə ən aşağı qiymətlə müasir texnologiyaların üstünlüklərini əldə edərək İP-telefondan istifadə edə bilərsiniz. 1,5-2 dəfə qənaət — bu həqiqətdir. Bu xidmət bir neçə ildir açıqdır və «Smart Systems Technology» şirkətin-in abunəçiləri üçün dünyanın istənilən nöqtəsinə zəng etmək imkanını yaradır.\nSMART TV İPTV xidmətləri\nIPTV Texnologiyası (ing. Internet Protocol Television) (IPTV, IP-televiziya) — IP protokolu üzrə məlumatların ötürülməsi şəbəkələrində rəqəmli interaktiv televiziya, televiziyanın yeni nəsli.\nHər bir SMARTONLINE -in internet istifadəçisi İPTV xidməti vasitəsi ilə 118 yerli və xarici televiziya kanallarını izləyə bilər.\nXidmətdən istifadə etmək üçün siz IPTV Set-Top-Box MAG 250 avadanliği əldə etməlisiniz. IPTV Box-un satış qiyməti 70 AZN.\nIPTV xdmətinə qoşulmaq üçün SMARTONLINE müştəri xidmətlərinə və dilərlərinə müraciyət edə bilərsiniz.\nƏlaqə üçün : +994 12 596 38 12\nAzərbaycanın “Smart Systems Technology” şirkəti İPTV xidmətini kommersiya məqsədilə istismara verib. Şirkətin məlumatına görə, xidmətdən istifadə üçün aylıq abunə haqqı dörd manat təşkil edir. Kanalların sayı isə 80-120 aralığında dəyişir. Xidmətdən istifadə etmək üçün, ADSL xidmətinin abunəçilərinə müvafiq avadanlıq (Set-Top-Box) təklif edilir.\nQeyd edək ki, Rabitə və İnformasiya Texnologiyaları Nazirliyinin “Teleradio” İstehsalat Birliyi tərəfindən avadanlıqlar Bakı Teleqüllə Kompleksində quraşdırılıb. Amerikanın “Harmonic” şirkətinin istehsalı olan avadanlıqlarla təchiz edilən baş stansiyada proqramların istənilən dövlət müəssisəsinə, internet provayderə və mobil operatora ötürülməsi üçün hər cür texniki imkan mövcuddur.\nBaş stansiyada peykdən qəbul edilən “MPEG 2” formatlı proqramlar İPTV platformasına daxil edilir və yerli, həmçinin, əcnəbi olmaqla, 120-dən çox müxtəlif formatlı (MPEG-4 Layer II, AC-3, Dolby Digital) proqramlar lifli optik xətt vasitəsilə “Smart Systems Technology” operatorunun şəbəkəsinə, həmçinin BTRİB və “Aztelekom” İB-yə ötürülür. Telekommunikasiya sənayesində “Video on Demand (VoD)”, “TVoIP”, “Time Shifted TV”, “Network Personal Video Recorder”, “Electronic Program Guide” və s. bir çox interaktiv imkanları özündə cəmləşdirən “İnternet Protocol Television (İPTV)” xidməti yüksək səviyyədə təqdim edilir. Baza xidmətləri ilə yanaşı, İPTV “Video Telephony”, “Information Portals”, “Web”, “Games” kimi bir sıra imkanlar da yaradır.\nİPTV-nin xidmətlərindən istifadə edən müştəri, video sorğusu, bir videocərgə üçün iki və daha çox səs müşayiəti kanallarının istifadə imkanı (məsələn, Azərbaycan və ingilis dillərində) eyni zamanda, onları “HD” görüntülü izləmək və s. imkanlar əldə edir.\nDigər televiziya yayım vasitələrindən fərqli olaraq, İPTV-də proqram sayına məhdudiyyət yoxdur. Yəni hər bir müştəri İPTV xidmətindən istifadə etməklə aşağıdakı üstünlüklərdən yararlanmış olur:\nFərdi TV paket təminatından;\nBirbaşa (online) rejimdə kanalın fasilə (pauza) funksiyasından;\nİP TV proqram tərkibinin istənilən səviyyədə mühafizəsindən;\nHər bir istifadəçi üçün abunə paketinin idarə edilməsindən və s.\nİP TV kompleksinin arxitekturası aşağıdakıları özündə cəmləşdirir:\n“İP TV Middleware” adlanan xidmət və komplekslərin idarə edilməsi;\nQəbulun alt sistemi və kontentin hazırlanması;\nVideoserverlərin alt sistemi;\nKontentin mühafizəsinin alt sistemi;\nAxının keyfiyyət monitorinqinin və müştəri avadanlığının alt sistemi və s.\nİT infrastruktura. layihələndirilməsi, reallaşdırılması və xidmətin göstərilməsi\nStrukturlaşdırılmış Kabel Sistemlərinin layihələndirilməsi və montajı\nServer, şəbəkə və kompüter avadanlığının satışı\nATS-in təchiz edilməsi, montajı və proqramlaşdırılması\nTel: 012 952\nSmart Systems Technology LLC © 2019


Bayraq Meydanının sabiq rəisi məhkəmədən azadlığa buraxıldı » Azia.az\nDövlət Bayrağı Meydanı Kompleksinin sabiq rəisi Rəşad Məmmədov azadlığa çıxdı. Belə ki, hökmə əsasən, təqsirləndirilən Rəşad Məmmədov və İsfəndiyar İsfəndiyarov 1 il 1 ay 8 gün müddətinə azadlıqdan məhrum edilib. Bu müddət isə onların istintaq müddətində olduğu vaxtı əhatə edir. Elə bu səbəbdən də təqsirləndirilən şəxslər məhkəmə zalından azadlığa buraxılıblar, Arzu Məmmədov barəsində ev dustaqlığı qətimkan tədbiri isə ləğv edilib. Bundan başqa hökmdə göstərilib ki, Rəşad Məmmədov 2 il rəhbər vəzifə tutmaqdan məhrum edilsin.


"Əgər bizim şəxsiyyət vəsiqəsi ilə Qarabağda yaşasalar..."\n5 Mart 15:47 | 1 469\n"İran Azərbaycanın inkişafından narahatdır. Bu həmişə belə olub. Çünki, İranda 35 milyon azərbaycanlı yaşayır. Biz öz ərazilərimizi azad etdiyimizə görə heç vaxt özgənin torpağında gözümüz olmayıb". Bu sözləri SİA-ya açıqlamasında Jurnalist Ekspert Mərkəzinin sədri Ceyhun Musaoğlu qeyd edib.\nSədrin sözlərinə görə, müharibənin qalibi olan Azərbaycan Ermənistan cəmiyyətini millətçilik xəstəliyindən azad edib. Cənab Prezidentin də qeyd etdiyi kimi: "Ermənistan Zəngəzur mahalının ərazisində qurulmuş dövlətdir". Ermənistanda heç vaxt hakimiyyət olmayıb. Onlar terrorçu və quldurdurlar. Ermənilər Qarabağın bir qarış torpağına da qeyri-qanuni addım ata bilməzlər. Azərbaycan 10 noyabr bəyanatına ciddi şəkildə əməl edir. Azərbaycan vətəndaş cəmiyyəti və mətbuatı rus sülhməramlılarına qarşı ciddi qınaq həyata keçirməlidir. Onlar ermənipərəst olduğu üçün düzgün addım atmırlar".\nMərkəz sədri bildirib ki, artıq biz tamam fərqli dövlətik: "İndiki ilə 3-5 il bundan öncənin çox fərqi var. Bəyanatın bəndlərinin kim tərəfindən pozulmasından asılı olmayaraq, Azərbaycan bir addım belə öz qalibiyyətindən əl çəkməyəcək. Ermənilərin törətdiyi təxribatlar öz sonları olacaq. Əgər xoşbəxt olmaq istəyirlərsə, bizimlə qonşuluq siyasətini davam etdirsinlər. Hər bir xalqın özünəməxsus milli xüsusiyyəti olduğu kimi, "erməni xisləti" deyilən bir anlayış da var. Onların atdığı hər addıma Azərbaycan tərəfdən cavab verilib və veriləcək. Əgər bizim şəxsiyyət vəsiqəsi ilə Qarabağda yaşasalar, bu onlar üçün daha rahat olar".


Dünya Tarixində Bəraət Alan İlk Cinayətkar Billy Milligan ŞƏXSİYYƏT BÖLÜNMƏSİ\nWilliam Stanley Milligan 1955.ci ildə ABŞda Mayami Biçdə dünyaya gəlib. Billy Milligan psixiatriya tarixinə həkk olunmuş ən məşhur DİD (dissassotive indentity disorder- şəxsiyyət bölünməsi) diaqnozlu Amerika vətəndaşı idi. Şəxsiyyətin bölünməsindən əziyyət çəkən Billi müxtəlif cinayətlərin törədilməsində təqsirli bilinir. Bu psixi pozuntu insanın şəxsiyyətinin bir neçə fərqli şəxsiyyətlərə bölünməsidir. Belə xəstəliklərə tutulan insanlara şəxsiyyətin dissosiativ pozğunluğu diaqnozunu qoyurlar. Bu xəstəlik, uşaqlıqda yaranmış problemlərin, aqressiyanın, təcavüzün, uşağa istəmədiyi bir şeyi zorla etdirilməsi, yalnızlığın və s. nəticəsində əmələ gələ bilir. Beyin istər istəməz ikinci insanı yaradaraq, özünü sakitləşdirməyə çalışır.\nBu şəxsiyyətlərin hamısının davranışı, düşüncə tərzi bir-birindən fərqli olur. Bu hal ilk zaman üçün rahat gəlsə belə, sonradan bu artıq vərdiş halına çevrilir və bir müddətdən sonra insanı bezdirir. Müalicə zamanı məlum olur ki, Billinin xəstəliyinə səbəb ögey atası olmuşdur. Belə ki, 1963.cü ildə Billinin anası Doroti, Çalmer Milligan adlı şəxslə ailə qurur. Daha sonra Çalmer Billinin zorlanmasında günahlandırılır.\nMilliqanın açıqlamalarına əsasən, digər şəxsiyyətlər məhz 8 yaşında peyda olmağa başladı – Çalmerin ilk dəfə Billini zorlamasından sonra. Lakin Dainel Kizin araşdırmalarına görə Billinin ilk şəxsiyyət bölünməsi 3-4 yaşında başlayıb.\nUilliam Stanley Milliganı 70-ci illərdə Oqayo ştatında törədilmiş bir sıra cinayətlərə görə mühakimə etmişdilər. Ancaq mühakimin vəkilləri Milliqanın psixoloji xəstə olduğunu və onun alternativ şəxsiyyətlərindən ikisinin bu cinayətləri ondan xəbərsiz törətdiklərini təsdiqlədilər. Bundan sonra Billy psixiatrik klinikaya yollandı və orda “sağalana qədər ” qalacağına dair fikirlər irəli sürüldü.\n1988-ci ildək klinikada keçirilən müalicənin nəticəsində 10 ildən sonra Milliqanın tamamilə sağaldığı qəbul olunur və o azad olunur. Billi Milliqanın 24 şəxsiyyətinin xüsusiyyətlərindən yalnız 10-u üzdə olurdu, qalanları isə müxtəlif əxlaqsız davranışlar səbəbindən qarşısı sərt şəkildə alınırdı.\nBilly Milligan ‘ın ŞƏXSİYYƏTLƏRİ\nHəkimlər və alimlər Billy Milligan ‘ın “aləmindəki şəxsiyyətlər” ilə çətinliklə də olsa, tanış ola bilmişdilər:\n* Birinci və əsas şəxsiyyət – Bu Billinin özüdür, hansı ki, daima özünə qəsd etməyə çalışır. Boyu – 183 sm, çəkisi – 86 kq, saçlarının rəngi – şabalıdı. 16 yaşında olanda o, özünü damdan atmağa çalışmışdı, lakin içindəki digər “şəxsiyyətlər” buna imkan verməmiş və onu 6 il “yuxuya” salmışlar, yalnız nadir hallarda onu “üzə çıxmağa” icazə verirdilər. Hər belə “üzə çıxış” Billi üçün əsl şok idi, çünki o, özünü ölmüş hesab edirdi; qorxudan əlinin altındakı istənilən alətlə özünə qəsd etməyə çalışırdı.\n* Artur – 22 yaş. Nəfis xarakterli, təhsilli, düzgün təfəkkürlü, düşüncəli ingilis adamı İngiltərə aksenti ilə danışır. Vaxtının çox hissəsini kitabxanada keçirir. Hemotologiya yönümlü tibb və elmdə mütəxəssisdir. Ərəbcə sərbəst yazır və oxuyur. Milliqanın bədənində tək olmadığını müəyyən edə bilmişdir. Bədənin digər “üzvləri” üçün davranış qaydalarını müəyyən etmişdir. Eynək taxır.\n* Reycen Vadaskoviniçin 23 yaşı var. Yuqoslaviyalı olub, ingiliscə danışıqda nisbi slovyan aksenti ilə danışır. Serb-xorvat dilində yazır və oxuyur. Çəkisi — 95 kq-dir. İri və güclü əlləri, uzun qara saçları və sallanan bığları var. Daltonik olması səbəbilə ağ-qara rəsmlər çəkir. Mahir nişancıdır, karate ustasıdır və özündəki adrenalini idarə edə bilməsi səbəbilə qeyri-adi gücünü qoruyub saxlaya bilir. Reycenin zəif cəhətləri – qadınlar və uşaqlardır, yemək və əşya oğurlamaq lazım gəlsə belə onlara tərəddüd etmədən köməklik edir.\nBilly Milligan həbsxanaya düşən zaman daxilindəki Reycen ona yardım edirdi.\n* Allen – 18 yaş. Fırıldaqçı, manipulyator və əla danışıq qabiliyyəti vardı. Balaban çala bilir və portret çəkə bilirdi. Boyu Billinin boyu boyda olsa da, çəkisi onun çəkisindən azdır, 75 kq. Saçlarını sağdan başlayaraq darayır. Digərlərindən fərqli olaraq siqaret çəkir və sağ əl iləiş görür.\n* Tommi – 16 yaş. Həbsdən qaçmaq üzrə ustaddır. Elektrik işlərini özü müstəqil olaraq öyrənmiş, elektrik və mexaniki qurğuların işləmə prinsipini mənimsəmişdir və istənilən qıfılı aça bilir. Öz əzələ və əzələ bağlarını idarə etməyi öyrənmiş və qandallardan qurtulmağın yolunu mənimsəmişdir. Saksafonda ifa edə bilir və mənzərə rəsmləri çəkir. Aqressivdir, ünsiyyətcil deyil. Açıq-qəhvəyi saç və tünd kəhrəba rəngli gözləri var.\n* Devid – 8 yaş. Çox həssas və kövrəkdir, lakin səhlənkardır. Vaxtının çox hissəsini nə üçün cəzalandırıldığını bilmədiyi üçün çaşqınlıq içində keçirdir. Saçları tünd qəhvəyi-qırmızı, gözləri mavi və hündür olmayan boyu vardır.\n* Adalana – 19 yaş. Lesbiyandır. Utancaq və özünə qapanıqdır, şeir yazır, Milliqanın bədənindəki digər şəxsiyyətlərin əvəzinə yemək hazırlayır və ev təsərrüfatı ilə məşğul olur. Düz, uzun qara saçları var. Xəstəliyi səbəbindən gözlərinin özündən asılı olmayaraq kənarlara qaçmasına görə Adalanaya “Oynayan gözlər” deyirlər.\nQeyd olunduğu kimi, 1975-ci ildə silahlı soyğuna görə Milliqan həbsxanaya yollanıldı.1977-ci ildə azad olunduqdan sonra həmin il Milligan yenidən həbs edilir. Bu səfər buna səbəb Oqayo ştatının universtitet şəhərciyində Billi tərəfindən zorlanmış üç qadın olur.\nMilliqan üç dəfə soyğunda, üç dəfə zorakılıqda günahlandırılaraq mühakimə olunur. Onun müdafiəsi prosesində Billi Doktor Uillis K. Driskoll tərəfindən aparılan psixoloji ekspertiza nəticəsində ağır şizofreniya diaqnozu alır. Daha sonra Billi psixoloq Doroti Terner tərəfindən müayinə olunduqunda aydın olur ki, Milliqan DİD (dissassotive indentity disorder) xəstəliyindən əziyyət çəkir. Vəkilləri Hari Şveyqart və Cudi Stivenson Milliqanın günahsızlığını təsdiqlədikdən sonra Billi psixiatrik klinikaya yollanılır. Afinadakı Psixoloji sağlamlıq mərkəzində müalicə kursu alan zaman Billi Milliqanın bədəninin şəxsiyyətlərini birləşdirən 24-cü bədən “üzvü” – “Müəllim” şəxsiyyəti özünü açıq şəkildə göstərdi.\nKlinikada müalicə aldığı dövrdə Milliqan daxilində mövcüd olan on şəxsiyyətdən bəhs edirdi. Doktor Devid Kol daha 14 arzu olunmaz şəxsiyyətin mövcud olduğunu aşkar edir. Aparılan prosesdə aydın olur ki, bütün cinayətlər alter şəxsiyyət 19 yaşlı lesbian Adalana tərəfindən törədilib. Onlardan hər biri, biri-birindən intelektual səviyyələrinə, qeyri-adi istedadlarına görə fərqlənirdilər.\n1991-ci ildə 10 illik intensiv müalicədən sonra Billi Milliqan sağalmış hesab edilərək azadlığa buraxılmışdır. Onu Proqramlaşdırma, Fiziki və Riyaziyyat maraqlandırırdı. 1991-cu ildə Billi “Harsesis” adlı geniş ünsiyyət imkanlarına malik olan süni intellekt proqramını yazmış və çoxlu sayda internet saytları yaratmışdır.\nKlinikadan çıxdıqdan sonra Billi Milligan Uşaq Hüquqlarının Müdafiəsi birliyində çalışır, zərər çəkmiş uşaqların iddialarının sığorta şirkətlərində təmin olunması üzrə danışıqlar aparır. Həbsdə olan savadsız insanları konsultasiya edir və onların təhsil almasına köməklik göstərirdi. Ömrünün qalan günlərini qocalar evində keçirən Milliqan 59 yaşında Kolumbusda (Oqayo ştatı) dünyasını dəyişir.\nQeyd edək ki, Daniel Kizin “Billi Milliqanın çoxsaylı şəxsiyyəti”(The Minds of Billy Milligan) kitabı Billi Milliqanın həyatı və xəstəliyindən bəhs edir. Billi Milliqanla bağlı növbəti kitablar isə “Billi Milliqanın müharibləri” və “Təsadüfi ev” (Random House) əsərləridir.\nShehla Reshidova / Billy Milligan\nbilly milligan kendine ait bir oda Kurtlarla Koşan Kadınlar rüzgarlar hep gençtir Vladimir Bartol Əlamut\n14 Mayıs 2020, 23:16\nShehla hanım sizin gözlemleriniz ve değerlendirmelerinizle olaylara bakmak çok ufuk açıyor. Ne güzel anlatmışsınız. Her yazınızı merakla okuyorum ve çok keyif alıyorum.\nMen teşekkür edirem, Ahu hocam. Men de maraqla, zövq alaraq oxumuş, araşdırmışdım. ❤🌷🙏\nÇox sağ olun, Ahemt Hocam. Deşünceleriniz, yorumunuz çox deyerli. 🙏🙏🙏🍀\n16 Mayıs 2020, 00:07\nÇox yaxşı bir baxış idi. Mən sizin fikrinizi bəyənirəm. Billy Milligan haqqında çox şey öyrəndim.\nsorulist dedi ki:\ngüzel anlatım olmuş teşekürler


Rumıniyanın ən gözəl qadını seçilən azərbaycanlı... -\nHaqqında internetdən məlumat əldə etdiyimiz şəxs Rumıniyanın tanınmış simalarından biridir.\nBir gün Buxarestdə ofisiant işlədiyi restoranda tanımadığı müştəri ona modellik təklif edir, fikirləşmədən bununla razılaşır. Beləliklə, şöhrətin qapıları bu yeniyetmə qız üçün aralanır. “Libertatea” qəzetində “Ən seksual qız” seçildikdə mətbuatın diqqətini çəkir. Bundan sonra ikinci yeri tutduğu “Miss Playboy” müsabiqəsinə qatılır. Amma arzusu həmişə televiziyada işləmək idi. Bir gün bu arzusuna çatır. Özünü yalnız modellik karyerasına həsr etmək üçün bu işdən imtina etsə də, yenidən qayıdacaqdı.\nmüğənni Tanımadığımız azərbaycanlılar\nPrezidentdən əhalinin sosial rifahının qorunması sahəsində əlavə tədbirlər haqqında - Sərəncam


Papadan ilginc etiraf\n11:38 02.09.2017 (Yenilənib 18:45 02.09.2017)\n"Yaxşı qadın idi və bir dəfə də olsun mənə kömək etməkdən boyun qaçırmadı"\nBAKI, 3 sentyabr — Sputnik. Roma Papası Fransisk psixoanalitik yanına getdiyini etiraf edib. Sputnik Azərbaycan Rusiya mətbuatına istinadla xəbər veriri ki, Fransis, fransalı sosioloq Dominik Voltonla söhbət zamanı, 42 yaşı olanda 6 ay müddətində yəhudi psixoanalitiklə məsləhətləşdiyini bildirib.\nHəmin zamanlarda Papa Fransisk Argentinada əyalətlərin birində çalışırmış. Onun sözlərinə görə, həftədə bir dəfə psixoanalitikin evinə gedirmiş. Həmin qadın ölən gün də Papa Fransiski etiraf etməyə çağırıb. Papa söhbəti zamanı onu da qeyd edib ki, məsləhətləşdiyi psixoanalitik yaxşı qadın olub və bir dəfə də olsun ona kömək etməkdən boyun qaçırmayıb.\nQeyd edək ki, Papanın etiraflarını yaxın günlərdə Fransada işıq üzü görəcək "Siyasət və Cəmiyyət" kitabında oxumaq olar. Kitabda Papanın həyatından müxtəlif anlar da öz əksini tapıb.\npsixoanalitik, Roma papası Fransisk, qadın


“Bu, birbaşa cinayətdir” - Səməd Seyidov - xezernews.az\n“Bu, birbaşa cinayətdir” - Səməd Seyidov\nXəzərNews.az xəbər verir ki, bunu Azərtac-a açıqlamasında Milli Məclisin beynəlxalq münasibətlər və parlamentlərarası əlaqələr komitəsinin sədri Səməd Seyidov Fransanın Alforvil, Valans və Sent-Etyen şəhərlərinin merlərinin Qarabağa qanunsuz səfərləri ilə bağlı açıqlamasında deyib. O, bildirib ki, Fransada Azərbaycana qarşı qərəzli mövqe tutan xüsusi bir qrup fəaliyyət göstərir. Qondarma “Dağlıq Qarabağ rejimi” ilə dostluq qrupu bu istiqamətdə “böyük xidmətlər” göstərir. “Xüsusilə Fransa parlamentinin sabiq üzvü Fransua Roşebluan erməni lobbisi tərəfindən maliyyələşdirilən, dəstəklənən, onun faktiki ruporuna çevrilən bir şəxsdir. O, açıq-aşkar şəkildə sifarişli, Azərbaycan-Fransa münasibətlərinə xələl gətirən fəaliyyətlə məşğuldur və onun ətrafına da bir qrup insan toplaşıb. Fransa bələdiyyə başçılarının bu səfərləri işğal və azərbaycanlıların etnik təmizlənməsi əsasında qurulan status-kvonun təşviqini həyata keçirmək baxımından birbaşa təxribatdır. Bunu başqa cür qiymətləndirmək mümkün deyil”.


Ərdoğan: “Rusiya Suriyada “İŞİD”i vurmur” – Yenicag.Az\nAna Səhifə Dünya Ərdoğan: “Rusiya Suriyada “İŞİD”i vurmur”\nƏrdoğan: “Rusiya Suriyada “İŞİD”i vurmur”\nYeni Çağ Media Qrupu – Oktyabr 08, 2015 - 11:41\nBelçikaya səfərini yekunlaşdıraraq Yaponiyaya yollanan Türkiyə prezidenti Rəcəb Tayyib Ərdoğan öz təyyarəsində jurnalistlərə müxtəlif açıqlamalar verib. Sual-cavablar əsasən Suriya məsələsi və son vaxtlar bu məsələ ilə əlaqədar gərginləşən Türkiyə-Rusiya münasibətləri ilə bağlı olub.\n“Rusiya Suriyada “İŞİD”i vurmur. Bir dəfə ağızlarından qaçırdılar ki, Əsəd rejiminə qarşı olan hər qruplaşma bizim üçün terrorçudur. Onların əsl məqsədi Lazkiyedə hərbi baza yaratmaqdır”.\nHazırkı proseslərin Türkiyə-Rusiya birgə layihəsi olan Akkuyu AES-in tikintisi və təbii qaz layihələrinə təsiri barədə suala cavab verən R. T. Ərdoğan bunun birtərəfli məsələ olmadığını bildirib: “Bunlar Rusiyanın da düşünməli olduğu məsələlərdir. Akkuyu AES-i ruslar inşa etməsə, başqası gəlib edər. Oraya 3 milyard dollar sərmayə qoyublar. Ona görə də bu məsələdə daha həssas olması lazım gələn tərəf Rusiyadır. Təbii qaza gəlincə, biz Rusiyanın bir nömrəli qaz istehlakçısıyıq. Türkiyəni itirmək Rusiya üçün ciddi itki olar. Türkiyə lazım gələrsə, qazı çox fərqli yerlərdən də ala, başqa alternativlərə yönələ bilər. Türkiyə-Rusiya Yüksək Səviyyəli Əməkdaşlıq Şurası mexanizmi var və bunu itirmək Rusiyanı mənafeyi baxımından yanlış olar. Biz bunu istəmirik”(APA).


Tecili satilir!..Xırdalan şəhərinin mərkəzi , İcra Hakimiyyətinin yanında müasir avropa standartlarına cavab verərək MTK-lar arasında ilin 1-cisi seçilən KRİSTAL ABŞERON müasir yaşayış kompleksində sahəsi 48 k vm olmaqla 2 otaqlı mənzil satılır . Mənzil 14 mərtəbəli hazıryaşayışlı binanın 8-ci mərtəbəsində yerləşir. Şirkət tərəfindən tam təmir olunmuşdur . Təmir zamanı tanınmış avropa ölkələrində istehsal olunaraq Bakıya gətirilən yüksək keyfiyyət nişanlı inşaat malları və avadanlıqlarından istifadə olunmuşdur . Belə ki , mənzilin döşəməsi suya davamlı parket , divarlar zövqlü divar kağızları ilə örtülmüşdür . Hamam aksesuarlarından duş kabinəsinə qədər quraşdırılmışdır. Beləcə mənzildə xoşagələn aura yaradılmışdır . Mənzilin ətraf mənzərəsinə söz ola bilməz . . Binada QAZ , SU , İŞIQ daimidir.Kommunal ilə bağlı heç bir probleminiz ola bilməz . Binada MƏRKƏZİ İSTİLİK SİSTEMİ və MƏRKƏZLƏŞDİRİLMİŞ GENERATORda mövcuddur.Əlavə olaraq mənzildə İnternet və Kabel TVdə quraşdırılmışdır. Binada 2 lift ( yük – sərnişin ) , nəzarət kameraları , mühafizə xidməti və s. 24 saat xidmətinizdə olacaq. Avtomobilinizin dayanacağı üçün xüsusi park meydançasıda kompleksdəki imkanlarınıza daxildir. Bina şəhərin mərkəzində yerləşdiyindən iaşə mərkəzləri , təhsil şöbələri , sağlamlıq klinikaları , dayanacaqlar və digər lazımi nüanslar kompleksin yaxınında yerləşidiyindən yaşayışınız dahada rahat olacaq . Mənzilin ilkin ödənişi 17 000 azn təşkil edir . İlkin ödəniş məbləği nə qədər çox olarsa aylıq faizdə bir o qədər aşağı enəcək. 230 il müddətində 503 azn ödəyərək mənzilə tam sahib ola bilərsiniz . Mənzilin sənədi KUPÇADIR..İlkin ödənişi həyata keçirdiyiniz gündən etibarən mənzilə daşına bilərsiniz.


Çin UVC İstehsalçıları və Təchizatçıları - Thinkcore Texnologiyası\nEv > Məhsullar > Sənaye Şurası > UVC\nÇin istehsalı olan UVC, Thinkcore Technology -dən Aşağı Qiymətlə əldə edilə bilər. Çində peşəkar yüksək keyfiyyətli Məhsul İstehsalçıları və Fabrikasıdır.\nBizim UVC hamımız Çində istehsal olunur. Thinkcore Technology, Çindəki peşəkar UVC istehsalçı və təchizatçılardan biridir. Onları fabrikimizdən ucuz qiymətə əldə edə bilərsiniz. Sizə keyfiyyətli məhsullar və ən yeni məhsullar təqdim edə bilərik. Topdan məhsullar almaq üçün şirkətimizə gələ bilərsiniz. Daha çox məlumat üçün indi bizimlə əlaqə saxlayın.


11 Avqust 10:31 | 1 262\nRusiya prezidenti Vladimir Putin hökumətə bir sıra təlimatlar verib. SİA-nın məlumatına görə, federal büdcə hazırlıqları çərçivəsində 2020-2021-ci il payız-qış mövsümündə tibbi qurumların dərman, test sistemləri daxil tibbi təchizat, fərdi mühafizə, dezinfeksiya və antiseptik ehtiyacının qarşılanmasına dair mənbə təsis edilməsini tələb edib.\nV.Putin aidiyyəti hesabatın 1 oktyabr 2020-ci il tarixində hazır olması və bu tarixdən etibarən hər ay reallaşdırılmasını istəyib. Təlimatların həyata keçirilməsindən Baş nazir Mixail Mişustin məsuliyyət daşıyacaq.\nHökumətə qarşıdakı payız-qış mövsümündə yuxarı tənəffüs yolları infeksiyalarının qarşısını alma tədbirlərinə 1 oktyabra qədər sürətlənmə təlimatı verən Rusiya prezidenti koronavirus pandemiyasında risk qrupuna daxil olan 75% insanın qrip peyvəndi kampaniyasına cəlb olunmasını tələb edib. Bu rəqəm də ölkə əhalisinin 60%-ni təşkil edir.


Muxtar respublikanın Kəngərli rayonunda yeni mərasim evləri tikilir - serqqapisi.az\nNəşr edilib 05.05.2020 18:29 |\nNaxçıvan Muxtar Respublikasında dini-mənəvi dəyərlərin qorunmasına, yeni məscid və mərasim evlərinin tikilməsinə mühüm əhəmiyyət verilir. Bu işlər Kəngərli rayonunda da davam etdirilir.\nRayonun Böyükdüz kəndində aprel ayının əvvəllərində mərasim evinin tikintisinə başlanılıb. Bunun üçün dövlət tərəfindən torpaq sahəsi ayrılıb, layihə hazırlanıb.\nİki yüz yerlik mərasim evində kişilər və qadınlar üçün ayrıca zallar nəzərdə tutulub. Binada ibadət otağı, mətbəx və digər otaqlar da yerləşəcək.\nMüasir üslub tikiləcək mərasim evinin istifadəyə verilməsi sakinlərin yas mərasimlərini rahat şəkildə həyata keçirmələri üçün şərait yaradacaq və əlavə xərclərin yaranmasına son qoyacaq.\nQeyd edək ki, bu ayın əvvəllərində rayonun Şahtaxtı kəndində də qadınlar üçün yeni mərasim evinin tikintisinə başlanılıb. Binada tikinti işləri davam etdirilir. Bundan başqa, Qıvraq qəsəbəsi, Qarabağlar, Çalxanqala, Qabıllı kəndlərində bir, Xok kəndində isə iki mərasim evinin tikintisi davam etdirilir.\nBundan əvvəl də rayonun Qıvraq qəsəbəsi, Qarabağlar, Xok, Şahtaxtı və Yurdçu kəndlərində ən müasir tələblərə cavab verən mərasim evləri tikilərək istifadəyə verilib. Bəzi yaşayış məntəqələrində yeni mərasim evlərinin tikintisi buralarda sakinlərin sayının hər il daha da artması ilə əlaqədardır.


Hamilə qadınlar niyə duzlu qidalar istəyir? » Qadin.az - Qadınların sevimli saytı\nHamilə qadınlar niyə duzlu qidalar istəyir?\nHamiləlik zamanı bir çox qadınların qida vərdişləri dəyişilir. Bu xüsusilə duzlu qidalara aiddir. Hamilə qadınların əksəriyyəti şorabalar, duzlu krekerlər, duzlu çərəzlər kimi məhsulları həddindən artıq çox yeyirlər. Əvvəllər qadında duzlu qidalara meylliliyin artması hətta “hamiləlik testi” funksiyasını yerinə yetirirdi. Şoraba istədin, deməli hamiləsən.\nTibb baxımından bu fenomenin elmi izahı var. Məsələ burasındadır ki, hamiləliyin əvvəlində qadın orqanizmində proqesteron hormonunun səviyyəsi yüksək olur. Proqesteron dölün uşaqlığın divarına implantasiya etməsini (yapışmasını) təmin edir. Digər tərəfdən proqesteron damarları genişləndirir və bu da təzyiqin düşməsinə səbəb olur. Məhz bu səbəbdən qadınlar hamiləliyin əvvəlində özünü halsız, zəif, yorğun və yuxulu hiss edirlər.\nTəzyiqin qalxması üçün orqanizmdə natriumun səviyyəsini qaldırmaq lazımdır. Natriumun əsas mənbəyi isə duzdur. Beyin müəyyən siqnallar verir ki, nəticədə qadın daha çox duzlu qidaları, şorabaları yeməyə başlayır.\nHamiləlik inkişaf etdikcə proqesteronun səviyyəsi tədricən düşür, təzyiq normallaşır və duza olan tələbat da azalır.Saglamolun.az\n911 baxış 0 şərh


Valideynlərin distant təhsilə münasibəti necədir?\nNazirliyin sorğusuna əsasən əksəriyyət distant təhsili dəstəkləyir.\nTəhsil Nazirliyinin qərarına əsasən digər şəhər və rayonlarda isə tədris sanitar-gigiyenik tələblərə əməl edilməklə qismən əyani formada davam etdiriləcək.\nPandemiyanın hazırkı mərhələsində ümumi təhsil müəssisələrinin fəaliyyətinin təşkilinə dair 30 mart tarixində elan edilən sorğu çərçivəsində 50.000 - dən çox rəy qəbul edilib. Rəylərin əksəriyyətinə görə məktəblərin bu və ya digər formada distant tədrisə keçirilməsi qeyd olunur. 50 612 nəfərin iştirak etdiyi sorğuda 45,7 % hesab edir ki,bütün siniflər üzrə təhsil distant formada davam etsin. Təhsil Naziri Emin Əmrullayev paylaşım edərək,sorğuda iştirak edənlərə təşəkkürünü bildirdi və ictimaiyyətin fikrinin qərar qəbulunda nəzərə alınmasının çox önəmli olduğunu qeyd etdi.\nİctimayət nümayəndələrinin fikirləri isə müxtəlifdir.\n3 övlad anası Aynur Camal distant təhsilin zərərlərini sadalayarkən olduqca narahat görünür. O bildirdi ki, övladlarının diqqətini dərsə yönləndirməsi olduqca müşkülə çevrilib.\nUşaqların gündəlik məktəb hazırlıqlarının minimuma endirilməsi onların həm də tənbəlləşməsinə gətirib çıxarıb. Övladını bu il 1-ci sinifə yola salan, daha doğrusu ürək dolusu parta arxasında əyləşdirə bilməyən valideyinlərdən biri də Zəhra Quliyevadır. O hesab edir ki, birinci siniflər üçün əyani təhsil çox önəmlidir.\nHər nə qədər məktəblərdə tədbirlər görülsə də,yoluxanlar hər gün yuksələn xətt üzrə davam edir. Onlar xəstəliyi ağır keçirməsələr də, ailədə digərlərini yoluxdura bilirlər. İki övladı 3-cü sinifdə təhsil alan Ruhi Əliyeva özü xəstəliyi olduqca ağır keçirdiyindən, necə deyərlər gözü qorxub. Bu səbəbdən də, distant təhsilin tərəfdarıdır.\nTəhsil Nazirliyinin açıqlamasında o da qeyd olundu ki, 5 şəhər və rayonda əyani dərslərin dayandırılması qərarı universitetlərə aid deyil. Həmçinin, digər şəhər və rayonlarda isə tədris sanitar-gigiyenik tələblərə əməl edilməklə qismən əyani formada davam etdiriləcək.\nDaha bir qurumun əməkdaşları vaksinasiyaya cəlb edildi\nMehriban Əliyevadan qəhrəman gizirlə bağlı nəcib addım\nZəngilana dəymiş zərər hesablanır\n2 gün öncə 19:55\nSuqovuşan döyüşü - Vətən Müharibəsindən kadrlar


Üç əsgəri güllələyən qatil hadisə barədə həbsxanada kitab yazdı » Xeberdar.az\nAstaralı intellektuallar “Mən Azərbaycanlıyam” intellektual telelayihəsində uğurla iştirak etdilər (20:36)\nBu da Xuramanın heç yerdə görmədiniz oğlu - FOTO (20:46)\nÇində 2 min illik antik şəhər tapıldı (20:48)\n"Bozbash Pictures"in məşhur aktyoru evlənir - FOTO (20:44)\nMəktəbli yeniyetmələr arasında mini futbol üzrə Astara rayon birinciliyi. (16:33)\nXXXXXL ölçülü model – FOTO (19:41)\nRestoranda 154 minlik hesab ödədi – FOTO (20:41)\nMəktəbli yeniyetmələr arasında voleybol üzrə Astara rayon birinciliyi. (22:24)\nAstaralı boksçular Azərbaycan birinciliyində uğurlu nəticələr qazandı. (22:26)\nGecə klubunda qorxulu hadisə (22:35)\nÜç əsgəri güllələyən qatil hadisə barədə həbsxanada kitab yazdı\nErmənistanda 22 il əvvəl öldürülmüş üç əsgərin valideyni qatili - ömürlük azadlıqdan məhrum edilmiş Aşot Manukyanı bağışladıqlarını bəyan ediblər.\nXeberdar.az xəbər verir ki, cinayətkarın vəkili bildirib ki, A.Manukyan əfv haqqında ərizə ilə müraciət edə bilər.\nOnun sözlərinə görə, həbsxanada olduğu müddətdə Aşot Manukyan yaxşı davranış nümayiş etdirib, hadisə barədə kitab da yazıb.\nAşot Manukyan 20 yaşında həbs edilib. Öz ifadəsinə əsasən, A.Manukyan əsgər yoldaşları ilə borca görə mübahisə edib və nəticədə onları cəzalandırıb.\nHadisə 1996-ci il fevral ayında baş verib. Vladik Osipyan, Samvel və Sergey Vardanyan qardaşları Aşotun qurbanı olublar.\nQətli törətmiş Manukyan əvvəlcə güllələnməyə məhkum edilib, lakin ölüm cəzası ömürlük həbs cəzası ilə əvəz olunub. Manukyan şərti-növbədənkənar azad edilməsi xahişi ilə dəfələrlə müraciət edib, lakin hər dəfə ona rədd cavabı verilib.\nQarabağda erməni hərbçilər döyüldü\nİki erməni əsgəri öldürüldü\nErmənistanda əsgər anaları ayağa qalxdı\nBakıda bayramdan maraqlı görüntülər: turistlərin heyrətinə səbəb olanlar\n1200 illik vikinq üzüyündə "Allah" yazısı - FOTO\nDivardan səs eşitdi, çəkiclə divarı dağıtdı və ardınca dəhşətli anlar yaşadı\nLotu Qulinin adamının başına 250 min dollar mükafat qoyuldu - VİDEO\nKompüterləri ən tez sıradan çıxan istehsalçılar - Siyahı\n“Şahin” hərbi idman oyununun Astara rayon birinciliyi\nAstarada “Mən ilk dəfə səs verirəm” mövzusunda\nAstaralı boksçular Azərbaycan birinciliyində uğurlu\nMəktəbli yeniyetmələr arasında voleybol üzrə Astara rayon\nMəktəbli yeniyetmələr arasında mini futbol üzrə Astara\nAstaralı intellektuallar “Mən Azərbaycanlıyam” intellektual\nMart 2018 (189)


Malcolm X-in ibrətli sözləri » Qadin.Net ~ İlk milli qadın portalı... Azərbaycan xanımlarına...\nBu il Malcolm X-in şəhid olmasında 51 il keçib. Azadlıq uğrunda, irqçliyə qarşı mübarizə aparan, Amerikada İslamın yayılmasında böyük rolu olan, adını 20-ci əsrə yazdırmağı bacaran səmimi bir müsəlman. God bless you, genius man!\nTelefonumda bu şəxsin ən sevdiyim 38 sözünü qeyd etmişəm, onları indi paylaşacam. Sona qədər oxumağı tövsiyyə edərdim, əminəm ki, çox xoşunuza gələcək və sizə bir şeylər öyrədəcək. Buyurun, oxuyun!\n1) Böyüklük Allaha məxsusdur, mənim olan tək şey isə günahlarımdır.\n2) Hərəkətə keçmədiyiniz müddətcə, şiddəti "dua edərək" durdura bilməzsiniz.\n3) Mən həqiqətin izindəyəm, kimin söylədiyi önəmli deyil. Mən ədalətin izindəyəm, kimin üçün və ya kimə qarşı olduğu önəmli deyil.\n4) Mən irqçi biri deyiləm, hər növ irqçiliyin, hər növ ayrı-seçkiliyin əleyhinəyəm. Mən insanlara rənglərindən asılı olmayaraq hörmət etməyin lazım olduğunu düşünürəm.\n5) Sən Allahla bərabər olduğun müddətdə, O daima varlığının işarətlərini sənə hiss etdirər.\n6) Bizə qalmayacaq dünya üçün bizə qalacaq günahlar edirik.\n7) Birini qınamaqda tələsmə! Sənin keçdiyin yolları keçməmiş və sənin qədər düşünməmiş ola bilər. Unutma ki, sən də bir zamanlar indi bildiyin şeylərdən xəbərsiz idin.\n8) Əgər sən, sənə aid olan bir şeyi əldə etmək üçün onun ardınca gedirsənsə, sənə mane olan hər kəs; kim olursa olsun günahkardır.\n9) Təhsil bizim gələcəyə biletimizdir. Çünki gələcək bugündən ona hazırlaşanlarındır.\n10) Ən yaxşı nəsihət - yaxşı nümunə olmaqdır.\n11) Xoşbəxt insanlar hər şeyin ən yaxşısına sahib olanlar deyil, qarşılarına çıxan hər bir şeyin dəyərini ən gözəl şəkildə bilənlərdir.\n12) İrqçilik ideoloji bir düşüncə deyil, əksinə psixoloji bir xəstəlikdir.\n13) Mənim dinim mənim şəxsi mövzumdur. O mənim şəxsi həyatımı və əxlaqımı yönləndirir. Və mənim din fəlsəfəm, mənimlə inandığım Tanrı arasındadır; eynilə digərlərinin din fəlsəfəsinin onlar və inandıqları Tanrı arasında olduğu kimi. Ən gözəl olanı da budur.\n14) Ağ insan savaşdı, biz (qaralar) öldük.\n15) Əgər uğrunda ölməyə hazır deyilsinizsə, "özgürlük" kəlməsini lüğətinizdən çıxarın.\n16) Əgər diqqətli olmasanız, qəzetlər (media) məzlumlardan nifrət etmənizə, zalımları isə çox sevmənizə səbəb olar.\n17) İnsan yaxşı nişan almalıdır; kuklanı yox, kuklaçını vurmalıdır.\n18) İnsanlar bir adamın həyatının tək bir kitabla dəyişə biləcəyinin fərqində deyillər.\n19) Kimsə sənə özgürlük verməz. Kimsə sənə bərabərliyi, ədaləti və başqa şeyləri verməz. Əgər gerçəkdən adamsansa, bunları özün al!\n20) Bir insanın düşünməyə ehtiyacı varsa, gedə biləcəyi ən yaxşı yer, məncə universitetdən sonra həbsxanadır.\n21) Barışcıl olun, kübar olun. qanunlara itaət edin, hər kəsə sayğılı olun; fəqət biri sizə toxunacaq olarsa, onu məzara göndərin.\n22) Bütün yatanları oyandırmağa oyaq olan bir nəfər yetər.\n23) Təhsilli biri deyiləm, hər hansı bir sahədə peşəkarlığım da yoxdur... Lakin səmimi biriyəm və mənim səmimiyyətim mənim kimliyimdir.\n24) Özgürlüyü əldə etməyin tək yolu dünyadakı bütün əzilmiş xalqları tanımaqdan keçər.\n25) Yaxşı qara və yaxşı ağ insan olmaq kimi bir durum yoxdur. Yaxşı və ya pis insanlar vardır.\n26) Mənə bir kapitalist göstərin, mən də sizə bir qan əmici göstərim.\n27) Zaman şəhidlik zamanıdır və mən bir şəhid olacağamsa, bu qardaşlıq uğrunda olacaq.\n28) "İslama söyməkdən başqa" işi olmayanlar, fikrin deyil, "islama söymə" azadlığını istəməkdədirlər.\n29) Tarixi dəyişdirə bilənlər, ancaq insanın özü haqqında düşüncəsini dəyişdirə bilməyi bacarmışlar.\n30) Sizə qarşı heç bir tənqid/mühakimə yoxdursa, çox böyük ehtimal ki, hər hansı bir müvəffəqiyyətiniz yoxdur.\n31) Müsəlmanca yaşamın olmadığı bir yerdə, əlbəttə ki, müsəlmanca ölmənin bir yolu vardır.\n32) Arxama heç baxmadım, baxmaram da, sadəcə tez-tez yanıma baxaram, çünkü xəyanət edəcək kimsələr burdadır.\n33) Yanlış - yanlışdır, kimin söylədiyi önəmli deyil.\n34) Hüzuru özgürlükdən ayırmaq olmaz, çünki heç bir kimsə özgürlüyə sahib olmadan hüzur içində ola bilməz.\n35) Əgər hər hansı bir məqsəd üçün ayaqda deyilsinizsə, hər zərbə sizi yerə sərə bilər.\n36) Həyatımın erkən dönəmlərində öyrəndim ki, əgər bir şeyi istəyirsənsə, bir az gurultulu/səs-küy çıxarsan yaxşı olar.\n37) Hər kəs bir qadın tapa bilər. Amma hər kəs o qadına diqqət edə bilməz. Bunun üçün bir kəlmə var; buna "sorumluluq" deyilir.\n38) Bəzi ölülər yaşayanlardan daha yüksək səslə danışarlar.\nMüəllif: Rashad Ali Eyvazov\n) Barışcıl olun, kübar olun. qanunlara itaət edin, hər kəsə sayğılı olun; fəqət biri sizə toxunacaq olarsa, onu məzara göndərin.\n28 iyun 2016 12:03\nƏgər hər hansı bir məqsəd üçün ayaqda deyilsinizsə, hər zərbə sizi yerə sərə bilər.\n24 iyun 2016 13:52\nSizə qarşı heç bir tənqid/mühakimə yoxdursa, çox böyük ehtimal ki, hər hansı bir müvəffəqiyyətiniz yoxdur.\n24 iyun 2016 12:42


Gəncədə qadın sahibkarın partlayıcı pirotexniki vasitələr satdığı aşkarlanıb\nPolis İdarəsinin əməkdaşlarının keçirdikləri reyd zamanı şəhər sakini K. Hüseynovanın icarə əsasında işlətdiyi köşkdən partlayıcı pirotexniki vasitələr aşkar edilərək götürülüb.\nBAKI, 25 dekabr — Sputnik. Gəncə şəhər Baş Polis İdarəsi (ŞBPİ) və onun tabeli qurumlarının əməkdaşları insanların sağlamlığına zərər yetirən, ictimai asayişin pozulmasına səbəb olan və əhalinin istirahətinə maneə yaradan partlayıcı və tezalışan maddələr və pirotexniki məmulatların satışı və istifadəsinin qarşısının alınması istiqamətində tədbirləri davam etdirir.\nSputnik Azərbaycan Daxili İşlər Nazirliyinin Mətbuat Xidmətinin Gəncə regional qrupundan verilən məlumata istinadla xəbər verir ki, ŞBPİ-nin Nizami rayon Polis İdarəsinin əməkdaşlarının keçirdikləri reyd zamanı şəhər sakini K. Hüseynovanın icarə əsasında işlətdiyi köşkdən partlayıcı pirotexniki vasitələr aşkar edilərək götürülüb. K. Hüseynova barəsində İnzibati Xətalar Məcəlləsinin 442-ci maddəsi ilə (İstehsalı və ya satılması qadağan olunmuş malların istehsalı və ya satılması, yaxud qadağan olunmuş işlərin (xidmətlərin) yerinə yetirilməsi (göstərilməsi)) protokol tərtib edilib.\nGəncə, pirotexnik vasitələr, pirotexniki vasitə, pirotexnika


Olimpiya çempionu: "Azərbaycana medalla qayıdacağımla fəxr edirəm"\n11/10/2018 [23:12] - İdman - ( 894 dəfə baxılıb)\nQarışıq qrup üzrə komanda yarışında qalib olan idmançı yeni formatın çox maraqlı olduğunu söyləyib: “İlk dəfədir bu cür böyük yarışda iştirak edirəm. İndiyə qədər lentlə hərəkətlərdə finala vəsiqə qazandığım Avropa çempionatında olmuşam. Bu cür komanda yarışı ilk dəfədir keçirilir. Bu, çox maraqlı formatdır. Fəxri kürsüyə yüksəlməyimiz çox yaxşı oldu. Qalib gələn bir komandanın tərkib hissəsi olmağım və Azərbaycana medalla qayıdacağımla fəxr edirəm”.\nY.Luzan idmançılara yaradılan şəraitə görə Azərbaycan Gimnastika Federasiyasının prezidenti Mehriban Əliyevaya təşəkkür edib: “Bizə hər cür şərait yaratdığı üçün minnətdaram. Milli Olimpiya Komitəsinə və bizə dəstək olan Argentina publikasına da təşəkkür edirəm”.


“Ritm” Seriyası – Azərbaycan Milli Rəqsləri - VarYox\n“Ritm” Seriyası – Azərbaycan Milli Rəqsləri\nAzərbaycan xalq musiqisinin çox geniş yayılmış növlərindən biri də rəqslərdir. Milli rəqslərimizin qədim tarixə malik olduğuna Qobustan qayaüstü rəsmlərində əksini tapmış rəqs səhnələri də sübut ola bilər. Şahin Əliyev məşhur milli rəqsləri öz illüstrasiyalarında müasir elementlərlə dizayn edib.\nQaytağı dinamik templi Azərbaycan rəqslərindən biridir. Dahi bəstəkarlar Səid Rüstəmov və Tofiq Quliyev rəqsin original versiyasının motivləri əsasında yeni Qaytağı rəqsləri hazırlamışdır. Tofiq Quliyevin bəstələdiyi Qaytağı rəqsi “Əhməd Haradadır” filminin sountreklərindən biri kimi istifadə edilib.\n“Qoçəli” rəqsi daha çox Abşeron toylarında məşhurdur. Ağır tempi, xüsusi musiqi məzmunu və ritmi ilə fərqlənir.\n“Xançobanı” əmək və təsərüffatla bağlı məişət rəqslərindən biridir. Təxminən 17-18-ci əsrlərdə yaşamış eyniadlı tayfanın adı ilə bağlı olduğu deyilir. Kişilərin kollektiv şəkildə oynadığı bu rəqs teatrlaşdırılmış formada qurulur.\nŞalaxo rəqsi Azərbaycan və Gürcüstan xoroeqrafiyasında xüsusi yerə malik qədim rəqslərdən biridir. Rəqsin quruluşu bölgələrə görə dəyişir. Bəstəkar Əfrasiyab Bədəlbəylinin «Qız qalası» (1940) baletində də bu rəqsdən istifadə olunub.\nLirik melodiyalı, qadınalar tərəfindən ifa olunan “Turacı” rəqsi təxminən 19-cu əsrdə yaranmış milli rəqslərdən biridir. Rəqs mahur muğamı üzərində qurulub.\n“Uzundərə” qadınlar tərəfindən həm solo, həm də kollektiv ifa olunan milli Azərbaycan rəqsidir. Üzeyir Hacıbəyov özünün məşhur “O olmasın, bu olsun” operettasında “Mən nə qədər qoca olsam da…” musiqisində bu rəqsin melodiyalarından istifadə edib.\nYallı məşhur kollektiv rəqslərdən biridir. Qobustandakı qayaüstü təsvirlər, Ordubad ərazisində Gəmiqaya dağında əl-ələ verib dövrə ətrafında rəqs edən insan cizgiləri, arxeoloji qazıntılar zamanı tapılmış müxtəlif əşyalar üzərindəki yallı oynayan insan rəsmləri yallının tarixinin eramızdan əvvəlki minilliklərə aid olduğunu göstərir.\n2018-ci ildə “Yallı (Köçəri, Tənzərə), Naxçıvanın ənənəvi qrup rəqsləri” adı altında YUNESKO-nun Təcili Qorunmaya Ehtiyacı Olan Qeyri-Maddi Mədəni İrs Siyahısına daxil edilib.


Gədəbəylilər, seçmədiyiniz deputatınızla tanış olun… | Azadliq\nHome Aktual Gədəbəylilər, seçmədiyiniz deputatınızla tanış olun…\nPrezidentin islahat söhbəti indiyə qədər “Striptiz” Məclisdə cınqırını çıxarmayan deputatların da dilini açıb. Parlamentin 74 yaşlı deputatı Rafiq Məmmədhəsənov mətbuata müsahibə verib, dəmir kimi olduğunu deyib. “Əgər deputat yaxşı işləyir, əqli imkanları yerindədirsə, niyə işləməsin, niyə yenidən deputat olmasın?! Deputat var ki, 50 yaşındadır, amma ruhən qocadır. Deputat var ki, 80 yaşındadır, beyni aktiv işləyir, zehni fəaliyyəti normaldır, fiziki gücü yaxşıdır, əqli imkanları çox genişdir, təcrübəlidir, müdrikdir. Vaxtı ilə Yunanıstanda deputatları 70 yaşından sonra seçirdilər. Dünyanın bir çox ölkələrində də deputatlar əsasən yaşlı insanlardır. Bu məsələdə də qərar verən seçicidir. Seçici kimi istəyir, onu da seçir.”\nAdam bu yaşında elə yalan danışır ki, bişmiş toyuğun gülməyi gəlir. Guya bu adamları MM-ə seçən xalqdır. R. Məmmədhəsənov 14 ildir Gədəbəydən deputat mandatını “zanit” edib kimsəni ora buraxmır. Məsuliyyəti də xalqın üzərinə atır ki, seçicilər onun ətəyindən yapışıb buraxmaq istəmir. Ona görə qocaman deputat hələ gələn il keçiriləcək parlament seçkilərinə də ayaq yeri qoyub, “nə olsun, Trampın da 74 yaşı var” deyir.\nMəmmədhəsənov “bu məsələdə də qərar verən seçicidir, seçici kimi istəyir, onu da seçir” deyir. Amma onun deputat olduğu dairənin seçiciləri heç də onun dediyini demir. Sosial şəbəkədə yayılan videolardan da görünür ki, seçicilər onun üzünü seçkidən-seçkiyə görür və heç bir işə yaramadığına da çox qəzəblidirlər. Onun bəlli bir siyahı üzrə saxta yolla seçildiyini ötən seçkidə alternativ olduğu digər YAP üzvü Nazim Məmmədov də açıqlamışdı. “Səlahiyyəti olmayan şəxslərin, ayrı-ayrı icra qurumlarda işləyən şəxslərin sizin kampaniyada iştirak etməsi və inzibati resurslardan məcburi istifadə, seçiciləri ələ almaq üçün onlara dərman preparatlarının paylanılması, kifayət qədər əlimizdə əsasların olması imkan verir ki, sizin namizədliyinizi ləğv elətdirim”-deyə N. Məmmədov vurğulamışdı. Amma elə həmin seçkidə YAP dəstəklədiyi R. Məmmədhəsənovu seçdirdi ki, hələ indiyə qədər də parlamentdədir.\nR. Məmmədhəsənov parlamentdəki çıxışları ilə gündəmə gəlməsə də, macəraları ilə mətbuata tez-tez mövzu verir. Bir müddət əvvəl mətbuatda onun oğlunun toyu ilə bağlı komik yazılar getmişdi. Yazıda deyilirdi ki, deputat toya əsasən öz həmkarlarını dəvət etdiyinə görə, Gədəbəydə yaşayan qohumlarını saya salmayıb. Toya spiker Oqtay Əsədovu da dəvət edib və o, məclisə gecikdiyinə görə bəylə gəlini 2 saat maşında gözlədib. Yalnız toyun əsas qonağı – Oqtay Əsədov məclisə təşrif buyurduqdan sonra onlar da şadlıq evinə gəliblər. Xəbərə görə, mərasimə vaxtından xeyli gec gələn O. Əsədov onu gözlədiklərinə görə Məmmədhəsənovu qınayıb. Bu xəbərdə adını “yaltaq” olaraq hallandıranlara əsəbiləşən deputat deyib ki, bunlar hamısı böhtandır. Deputat bildirib ki, uzaqda yaşayan qohumlarını da əziyyət verməmək üçün toya dəvət etməyib. Xülasə, ölkə parlamentinin durumu bərbaddır. Adamların 14 illik deputat fəaliyyətində ortaya qoyub müzakirə ediləcək normal bir əməli yox. Növbəti seçkilərdə bu adamlardan birdəfəlik qurtulmaq lazım. Yoxsa bu ölkəyə çox yazıq olacaq.


Ekvadorda rus turisti öldürüblər\nBaş səhifə»Dünya»Ekvadorda rus turisti öldürüblər\n07 Fevral. 2019 21 dəfə baxılıb\nEkvador / Foto: RİA Novosti / Dmitri Znamenski\nCənubi Amerika ölkələri turistlər üçün heç təhlükəsiz deyil. Məsələn, Venesuela bir çox hesabatlarda bu mənada dünyanın ən təhlükəlisi kimi göstərilir. Kolumbiyanın adı çıxdan çıxıb. Bu sıraya Ekvador da qoşulub.\nXariciMedia.com xəbər verir ki, Ekvadorda rus turisti öldürüblər. Aleksey Dombrovski bıçaq zərbəsindən sonra həyatını itirib.\nRusiyanın Ekvadordakı səfirliyindən verilən məlumata görə, hadisə paytaxt Kitonun tarixi yerlərindən birində baş verib. Alekseyi həyat yoldaşı ilə axşam gəzintisi zamanı qətlə yetiriblər. Onlara küçədə dörd nəfər hücum edib. Alekseyi bıçaq zərbələrindən sonra xəstəxanaya çatdıra biliblər. Amma onun həyatını xilas etmək mümkün olmayıb.\nCinayətkarlardan üçünü hadisədən bir az sonra həbs ediblər. Dördüncü axtarışdadır.\nEkvadordakı səfirlik xəbərdarlıq edir ki, son dövrlər bu ölkədə kriminal vəziyyət ağırlaşıb. Tarixi yerlərdə gəzmək, adətən, təhlükəsizdir. Buna baxmayaraq, hətta bu yerlərə gedəndə də özünlə çox pul və ya qiymətli əşyalar götürmək məsləhət deyil.


Bu, nə üçün lazımdır? Çünki indi bu işləri görmək üçün vəsaitimiz yoxdur, bizə xarici sərmayə lazımdır. Xarici sərmayəni də onlar gətirirlər. Bu işləri görmək üçün bizə müasir texnologiya, texnika lazımdır, dünyanın inkişaf etmiş ölkələrində hər bir sahədə əldə olunmuş təcrübə lazımdır. Bizdə bu yoxdur. Məsələn, dünən axşam Lord Merin bizim üçün təşkil etdiyi ziyafətdə dedim ki, Azərbaycan dünyada ilk dəfə neft hasil edən ölkədir. 1848-ci ildə Azərbaycanda neft fontanı vurubdur. Azərbaycan dünyada suyun dərinliklərindən, dənizdən neft hasil edən ilk ölkədir. Biz bunu 1949-cu ildə etmişik. O vaxt Böyük Britaniya heç təsəvvür edə bilməzdi ki, Şimal dənizində neft var və oradan neft çıxaracaqdır. Amma biz Xəzər dənizində nefti hələ 40-cı illərdə kəşf etmişdik, 1949-cu ildə Neft Daşlarında hasilata başlamışdıq. "Bi-Pi" və başqa böyük şirkətlər isə Şimal dənizində neft yataqlarını 1975-ci ildə açıblar və onlardan istifadə etməyə başlayıblar.\nBəli, biz qədimik. Amma onlar qısa bir müddətdə böyük texnikadan, texnologiyadan, böyük sərmayədən istifadə edərək sürətlə inkişaf ediblər. Biz isə keçmişdə Sovetlər İttifaqının tərkibində olarkən imkanımız məhdud idi, indi ondan daha da çətin vəziyyətdəyik. Biz inkişaf edə bilməmişik. Zəngin yataqlarımız var, amma xatirimdədir, 70-ci illərdə mən Azərbaycanda işləyirdim, suyun dərinliyi 80-90 metr olanda biz orada işləyə bilmirdik. O vaxt mənim təşəbbüsümlə böyük zavod tikdik ki, suyun dərinliyində iş görmək üçün platformalar hazırlayaq. Mən Sovetlər İttifaqının vəsaiti hesabına 400 milyon dollar əldə etdim, Amerikadan avadanlıq alıb gətirdik, indi bunlar bizə xidmət edir. Ancaq indi biz bunları öz gücümüzlə edə bilmərik. Məsələn, indi "Çıraq" yatağından neft alırıq. İlkin nefti keçən ilin noyabrında aldıq. Biz "Çıraq" yatağında quyu qazmışdıq, platforma qurmuşduq, amma onu işlədə bilmədik. Müqavilə bağlanandan sonra o platformanı modern, müasir vəziyyətə gətirmək üçün; "Dədə Qorqud" qazma qurğusu var, - keçmişdə o, Azərbaycanın qurğusu idi, yəni Sovetlər İttifaqı vaxtı almışdıq, ancaq bugünkü tələblərə cavab vermirdi, onu modernləşdirmək üçün 37 milyon dollar vəsait qoymaq lazım idi. Bu vəsaiti konsorsium qoydu. Ancaq təkcə vəsait deyil, texnika, mütəxəssislər gətirmək lazım idi, onu etdilər. İndi o qazma qurğusu, - adını da "Dədə Qorqud" qoyduq, əvvəl "Şelf-2" adlanırdı. Amma biz ona "Dədə Qorqud" adı verdik, çünki bu, bizim babamızdır, o adı mən qoydum, - işləyir.\nAzərbaycanda bir-iki ildə, beş ildə bu səviyyədə demokratiya yaratmaq mümkün deyildir. Bunun üçün biz qanunlar qəbul etmişik, Konstitusiyamız var. Amma insanların məfkurəsində dəyişiklik əmələ gətirmək, psixoloji dəyişikliklər yaratmaq - bunun üçün çox iş görmək lazımdır və zaman gərəkdir. Bunu da edirik və edəcəyik. Azərbaycanda bəzi adamlar var ki, yerindən durub özlərini ən böyük demokrat hesab edirlər. Nəyə görə? Bunu bilmək mümkün deyildir. Nəyə görə - ya anası bunu "demokrat" doğubdur ya elə doğulanda anasının bətnindən "demokrat" çıxıbdır, - başa düşə bilmirəm. Ancaq belə iddialarla yaşayırlar. Yaşasınlar, qeyri-normal adam dünyada çoxdur, bunlar da təxminən o qəbildən olan adamlardır.\nSiz bilirsiniz ki, mənim təhsilim ümumiyyətlə rus dilində gedibdir. Gənc vaxtımdan bütün həyatım boyu rus dilində oxumuşam, rus dilində işləmişəm. Moskvada böyük vəzifələrdə işləmişəm. Mənim üçün rus dili "Ana dili" kimi bir dildir. Amma mən o dildən nə qədər istifadə etmiş olsam da, Azərbaycan dilini unuda bilmərəm. Azərbaycan dili mənim üçün hər şeydən əzizdir. Millətin milliliyini saxlayan onun dilidir. Şübhəsiz ki, musiqi də, ədəbiyyat da, ayrı-ayrı tarixi abidələr də millətin milliliyini təsdiq edir. Amma millətin milliliyini ən birinci təsdiq edən onun dilidir. Əgər Azərbaycan dili olmasa, Azərbaycan dilində ədəbiyyat da olmaz. Azərbaycan dili olmasa, Azərbaycan dilində mahnılar olmaz, musiqi olmaz. Bunlar hamısı bir-biri ilə bağlıdır.\nOna görə bu beş ildə Azərbaycan dilinin dövlət dili kimi yaşaması, möhkəmlənməsi, inkişaf etməsi də bizim ən böyük nailiyyətlərimizdən biridir. Bu, təkcə dil məsələsi deyil, Azərbaycanlılıq məsələsidir. Azərbaycanlılıq bizim üçün böyük Azərbaycan nöqteyi-nəzərindən çox vacibdir. Biz özümüzü bir ölkənin quyruğuna bağlaya bilmərik. Biz heç kəsin "quyruğuna bağlanan bir xalq" deyilik. Biz böyük xalqıq, müstəqil xalqıq, öz adımız, öz dilimiz, ədəbiyyatımız, mədəniyyətimiz, musiqimiz və öz ölkəmiz var. Ona görə də bu anlayışları yaşatmaq və inkişaf etdirmək, Azərbaycan dilini hər yerdə daha da yüksəklərə qaldırmaq hamımızın vəzifəsidir, sizin də vəzifənizdir.


Obyekt — 100 m² — Elmlər Akademiyası m., Bakı, Azərbaycan (1493733) - Bina.az\n1108 elan göstər\n42089 elan yerləşdirilib\nSatılır obyekt 100 m², Elmlər Akademiyası m.\nSiz Satılır obyekt 100 m², Elmlər Akademiyası m. elanı üçün ödəniş edirsiniz\nNömrəni göstər(050) 403-73-●●\nElanın nömrəsi: 1493733\nBaxışların sayı: 641\nÜnvan: Bakı şəhəri, Z.Xəlilov küç. 34\nMetro Elimlər Akademiyası Bakı Dövlət Universitetinin yaninda metronun yeni çıxışında Z. Xəlilov küçəsində yeni tikili binanın 1-ci mərtəbəsində 2 böyük vitirindən ibarət, sahəsi 100 kv. olan obyekt. Hal hazırda 3500 manat icarədədir. Sənəd qeyri yaşayış Kupça.\nBakı, bugün 04:04\nBakı, bugün 03:36\nXudat, dünən 21:12\nSabirabad, dünən 17:49